Ўзбек армияси қуроллари ва техникасининг 27 фоизи янгиланди\n27 май 2022, Тошкент вақти: 18:22\nЎзбекистон армияси штатидаги EJDER 4x4. зирҳли машинаси.\nСўнгги йилларда қўшинларни янги қурол-аслаҳа ва техникалар билан таъминлаш ишлари доирасида мавжуд бўлган қурол-яроғ ва техникаларнинг 27 фоизи янгиланди. Бу борада Олий Мажлиси Сенати Мудофаа ва хавфсизлик масалалари қўмитасида 3 декабрь куни ўтказилган видеомажлисда маълум қилинди.\nВидеомажлисда Қуролли Кучлар ва ҳарбий қурилишни ривожлантириш ҳамда ҳарбий хавфсизликни таъминлаш бўйича 2020 йилнинг 10 ойи давомида бажарилган вазифалар ҳолати тўғрисидаги ахбороти эшитилди.\nЙиғилишда таъкидланишича, “Чирчиқ” полигони ҳудудида Мудофаа вазирлигининг моделлаштириш ва симуляция дала-ўқув маркази янгидан барпо этилган. Мазкур марказда айни кунгача 160 нафар тактик бўғиндаги командир ҳамда 23 нафар куч тузилмалар офицери илк бор махсус ўқув курсда таҳсил олган.\nТоғ тайёргарлиги ўқув-машқлар маркази, “Каттақўрғон”, “Термиз”, “Ангрен” ва “Сазаган” полигонлари халқаро талабларга мос равишда янги кўринишда таъмирланди. Уларнинг ўқув-моддий базалари замонавий воситалар билан жиҳозланган.\nБундан ташқари, Мудофаа вазирлиги автоматлаштирилган ахборот тизими ва маълумотлар базаси асоси ҳисобланган “Сафарбарлик” электрон маълумотлар базаси барпо этилган.\nЎзбекистонда “Соғлом турмуш тарзи” платформасининг www.1hls.uz иловаси орқали пиёда юрганларга пул тўлаш тизими президент Шавкат Мирзиёевнинг 2022 йил 6 апрелдаги ПФ-98-сонли фармонига асосан бекор қилингани тўғрисида ҳуқуқшунос-блогер Хушнудбек Худойбердиев ўз Telegram-каналида маълум қилди.\nБлогернинг таъкидлашича, Спортни ривожлантириш вазирлиги бу ҳақда шу кунгача аҳолига расман маълумот бермаган, пиёда юрувчилар эса ўзларига берилиши лозим бўлган маблағларни ололмаган.\nБлогер бу ҳақда ёзар экан, ўзининг икки таҳмини мавжудлигини маълум қилган:\n“Шахсан менда 2 та вариант бор:\nБиринчиси, бюджетда пул етмай қолган. Аммо бу ишончсиз вариант. Спортга триллионлаб пул сарфланаётган бир пайтда пиёда юрадиган аҳолига бериш учун йилига тахминан 100 млрд сўм пул топилмаслиги уят.\nИккинчиси, янги ташкил этилган Спортни ривожлантириш вазирлиги раҳбарияти бунақа тизим учун бошини қотириб, ўзини қийнагиси келмаган ва тинчгина уни бутунлай бекор қилиб қўя қолишни афзал билган. Бу вариант биринчисидан ҳам уятлироқ”.\n26 май куни ўзбекистонликлар орасида машҳур бўлган Davletovuz Telegram-канали муаллифи ҳам пиёда юргани учун расман “Соғлом турмуш тарзи” платформасининг www.1hls.uz иловасида ҳисобланган 177 минг сўмни ололмагани ҳақида ёзди.\nМамлакат президенти 2020 йил октябрида “Соғлом турмуш тарзини кенг татбиқ этиш ва оммавий спортни янада ривожлантириш чора-тадбирлари тўғрисида”ги фармонни имзолаганди. Бу фармон асосида Ўзбекистонда юриш ва югуришни рағбатлантирувчи 1hls.uz иловаси 2021 йилнинг 10 июнида ишга туширилган эди.\nАммо пиёда юрганларга пул тўлаш тизими 2022 йилнинг 16 январдан бошлаб бекор қилинди. Туризм ва спорт вазирлиги буни пиёда юрганларга кунига 3 минг сўмдан бериш ўрнига каттароқ совринлар қўйилиши билан изоҳлаган эди.\n“Бундан буён бир кун давомида 10 минг ва ундан кўп қадам юрганларни бир ҳафтада бир марта рағбатлантириш тизими йўлга қўйилади. Бунда ҳар ҳафта якунлари бўйича иштирокчилар ўртасида совринлар ўйналади. Яъни бир кишига 100 миллион сўм пул, яна минг кишига эса велосипедлар берилади”, -деб билдирган эди ўшанда вазирлик.\nТуризм ва спорт вазирлиги сўнги марта 2021 йилнинг 30 декабрида “Соғлом турмуш тарзи” платформаси фойдаланувчиларига 43 миллиард 45 миллион 953 минг сўм миқдорида маблағ тўлаб берилганини билдирганди. Мазкур платформада рўйхатдан ўтган ўзбекистонликлар сони 1 миллион 200 мингдан ошган.\nАйни пайтда 2021 йилнинг 9 ноябрида щтган видеоселекторда президент Шавкат Мирзиёев аҳолининг пиёда юришини рағбатлантириш учун 2020 йилда қўшимча 60 миллиард сўм ажратишга кўрсатма берган эди.\nЎзбекистонда юрак-қон томир касалликлари ва семириш кўрсаткичининг юқорилиги ортидан мазкур тизим ишлаб чиқилгани расман билдирилган. Президентнинг билдиришича, Ўзбекистон аҳолисининг 75 фоизи ортиқча вазнга эга.\nҚашқадарё вилояти маркази бўлмиш Қаршида 26 май куни соат 14:00 ларда ўнлаб такси ҳайдовчиси шаҳардаги марказий йўллардан бирини тўсиб қўйишган.\nUzNews нашри хабарига кўра, ҳайдовчилар хавфсизлик камарини тақмагани учун ўзларига ёзилган жарималарни бекор қилишни талаб қилишган. Мазкур қоидабузарликлар янги ўрнитилган кузатув камераси орқали қайд этилган.\nЎзбекистон ИИВ Жамоат хавфсизлиги департаменти Йўл ҳаракати хавфсизлиги хизмати маълумотига мувофиқ, айни пайтда мазкур ҳолат юзасидан Қарши шаҳар ИИО ФМБ ходимлари томонидан суриштирув ҳаракатлари олиб борилмоқда. ЙҲХХ қайдича, 14 май куни Қаршидаги Ислом Каримов кўчасида “Lochin ko’z-Q” дастури асосида камералар ўрнатилган. Ушбу камералар воситасида хавфсизлик камари билан боғлиқ қоидабузарликларни аниқлаш мақсад қилинган.\nТашқи ишлар вазири Абдулазиз Комилов апрель ойида лавозимидан бўшатилган эди.\nAҚШ Давлат котиби ёрдамчиси Доналд Лу Тошкентга қилган ташрифи давомида Миллий хавфсизлик кенгаши раиси ўринбосари Абдулазиз Комилов билан учрашгани маълум қилинди.\n“Миллий хавфсизлик раиси ўринбосари лавозимига янги тайинланган Абдулазиз Комиловга Ўзбекистон ташқи ишлар вазири лавозимида олиб борган фаолияти учун миннатдорчилик билдирамиз. Биз икки томонлама ҳамкорликни мамлакатларимиз халқлари манфаати йўлида давом эттирамиз”,-дейилади АҚШнинг Тошкентдаги элчихонаси тарқатган маълумотда.\nШу йил 17 мартида Ўзбекистон Сенатида Украина ҳудудий яхлитлигини дастаклашларини айтган Ташқи ишлар вазири Абдулазиз Комилов орадан бир ой ўтиб лавозимидан озод этилгани бошқа ишга тайинлангани билдирилган.\nЎзбекистон президентининг тегишли фармонлари билан 27 апрелда Абдулазиз Комилов Ўзбекистон президенти ҳузуридаги Хавфсизлик кенгаши котибининг ташқи сиёсат ва хавфсизлик масалалари бўйича ўринбосари лавозимига тайинланди. Унинг ўринга эса Владимир Норов Ўзбекистон ташқи ишлар вазирининг биринчи ўринбосари лавозимига тайинланди, унинг зиммасига Ўзбекистон ташқи ишлар вазири вазифасини бажариш юклатилди.\nДоналд Лу бошчилигидаги АҚШ делегациясининг Ўзбекистонга ташрифи 23-25 май кунлари бўлиб ўтди. Ташриф арафасида Ўзбекистон Ташқи ишлар вазирлиги “музокаралар чоғида турли соҳалардаги Ўзбекистон-АҚШ муносабатларининг бугунги ҳолати ва ривожланиш истиқболлари муҳокама қилиниши”ни билдирган. Бироқ бўлиб ўтган учрашувлар тўғрисида расман маълумот берилмади.\nЖорий йилнинг январь-апрель ойларида Ўзбекистон Хитойга 132,8 миллион долларлик табиий газ сотган. Бу ҳақда Neftegaz.ru сайти Хитой божхонасидан олинган маълумотларга таянган ҳолда хабар қилди.\nҚиёс учун, Ўзбекистон 2021 йилнинг илк тўрт ойида Хитойга қиймат жиҳатдан бу йилгидан икки баробар кам газ экспорт қилган эди.\nШу тариқа Ўзбекистон Хитойга қувур орқали газ етказиб бераётган мамлакатларнинг илк бешталигига кирган. Бунда биринчи ўринни йил бошидан бери Хитойга 2,87 миллиард долларлик газ сотган Турманистон эгаллаган. Иккинчи ўринда Россия (1,04 млрд доллар), учинчи ўринда Мьянма (408 млн доллар), тўртинчи ўринда эса Қозоғистон (270 млн доллар) турибди.\nЎзбекистон Давлат статистика қўмитаси маълумотига кўра, йил бошидан буён мамлакат хорижга 229,5 миллион долларлик газ экспорт қилган. Бу ўтган йилнинг шу даврига нисбатан 2,7 баробар кўпдир. Бу сумманинг 60 фоизи ёки 138,9 миллион доллари апрель ойи ҳиссасига тўғри келади.\nАввалроқ Ўзбекистон хориждан фаол равишда газ импорт қила бошлагани хабар қилинган эди. Қайд этилишича, 2021 йили мамлакатга газ импорт қилиш 3 баробар (154,5 миллион долларгача) ошган. Бу ҳақда Ular лойиҳасига гапирган “Ўзтрансгаз” ширкати раёсати раиси Беҳзод Норматов газ импортидан қўрқиш керак эмаслигини урғулаган эди.\nМашҳур Зокировлар сулоласига мансуб қўшиқчи Россия 1-Канали ўтказган “Голос” қўшиқ танловида иккинчи ўринни эгаллаши ортидан эл оғзига тушган эди.\nЎзбекистонлик қўшиқчи Наргиз Закирова Кремль Украинага уруш очганини танқид қилгани учун 50 йил мобайнида Россияга кириш ҳуқуқидан маҳрум этилди, деб хабар берди 25 май куни “Настояшчее время” телеканали.\nХабарда таъкидланишича, Зокирова Москванинг Домодедово аэропортига етиб келганида Федерал хавфсизлик хизмати ходимлари унга бу борадаги ҳужжатни топширган. Ҳужжатда “Давлат хавфсизлигини тақиқлаш мақсадида” Зокированинг Россияга кириши тақиқлангани қайд этилган. Шундан сўнг Зокирова аэропортдан Ўзбекистонга қайта учишга мажбур бўлган.\n“Белгиланган муддат якунланган пайтда Зокирова 101 ёшга тўлган бўлади”, -дейилади “Настояшчее время” телеканали хабарида.\nМашҳур Зокировлар сулоласига мансуб қўшиқчи 1995 йилда Қўшма Штатларга кўчиб кетган ва Россия 1-Канали ўтказган “Голос” қўшиқ танловида иккинчи ўринни эгаллаши ортидан эл оғзига тушган эди.\nРоссия Меҳнат вазирлиги Ўзбекистондан ишчи кучи жалб қилиш бўйича лойиҳада белгиланган чекловни бекор қилишни таклиф этмоқда, деб ёзди 25 май куни Москвадаги Коммерсантъ газетаси.\nЎзбекистон билан имзоланган шартномага мувофиқ Россияга йил давомида кафолатланган иш ўрнига 10 минг ўзбекка квота берилган эди. Улар асосан қурилиш ва қишлоқ хўжалиги соҳасида ишлаши шартлиги белгиланган.\nРоссия Меҳнат вазирлиги Ўзбекистондан ишчи кучи жалб қилишга белгиланган чекловни бартараф этиш билан бир қаторда, улар ишлаши мумкин бўлган соҳаларни ҳам кенгайтириш режасини тақдим этган.\nМазкур режага асосан, ўзбекистонлик мардикорларни иқтисодий соҳанинг барча жабҳаларига жалб этиш назарда тутилади.\nАйни пайтда ўзбек мардикорларини конкрет иш берувчининг талаб ва эҳтиёжидан келиб чиқиб Россияда ишлашига рухсат бериш принципи сақланиб қолинади. Бу борадаги талаб ва тартиблар regulation.gov.ru расмий сайтида эълон қилинган.\n2021 йилнинг октябрида Россия ҳукумати мамлакатга хорижлик ишчиларни жалб қилиш бўйича тажриба лойиҳасини тасдиқлаган эди. Лойиҳа доирасида Россияга Ўзбекистондан 10 минг нафар қурувчи келиши режалаштирилганди.\nТажриба лойиҳасида Россиянинг Қурилиш, Меҳнат, Соғлиқни сақлаш, Таълим ва фан, Ички ишлар ҳамда Фавқулодда вазиятлар вазирликлари, шунингдек, Роспотребнадзор иштирок этяпти.\nЎзбекистон лойиҳа тасдиқланган кундан бир неча кун ўтгач - 11 октябрда Сибирдаги Восточний космодроми объектларини қуриш учун Россияга 1 466 кишидан иборат муҳожирлар гуруҳини жўнатганди.\nЎшанда Ўзбекистон Ташқи меҳнат миграцияси агентлиги матбуот котиби Ортиқхўжа Норов Восточний космодроми қурилишига жами 5 минг ўзбекистонлик жўнатилиши режалаштирилганини айтган эди.\nАйни пайтда Россия Украинага уруш очганидан сўнг ўтган уч ой давомида мигрантларнинг иш ҳақлари камайиши ва тўлов муддати кечикиши ҳоллари кўпайди. Сўнгги маълумотларга кўра, Россия Украинага қарши ҳарбий агрессия бошлаганидан сўнг 750 ажнабий ширкат мамлакатдан чиқиб кетган.\nАпрель ойида Россиядаги Delivery Club таомлар ва озиқ-овқат элтиб бериш хизматида ишловчи ўнлаб марказий осиёлик мигрантлар ойликлар камайтирилганидан норозилик билдириб, деярли ўн кун давомида иш ташлаган эди. Уларга кўра, тариф сиёсати ўзгариши иш ҳақлари камайишига олиб келган ва бундай шароитда ишлаб бўлмайди.\nСўнгги икки ойда мигрантларнинг иш ҳақлари камайиши ва тўлов муддати кечикиши ҳоллари кўпайди. Ҳуқуқбонлар мигрантлар ишсизликдан кўп шикоят қилаётганини айтишмоқда. Бу вазият Украина билан уруш манзарасида чет эл ширкатлари Россияни тарк этгани ва Ғарб санкциялар қўллаганидан сўнг вужудга келди.\nРоссия ҳануз Марказий Осиё меҳнат мигрантлари интиладиган асосий мамлакат бўлиб қолмоқда. Айрим экспертлар Россиянинг ўзида инқироз бошлангани муносабати билан мигрантларнинг каттагина қисми ватанига қайтишини башорат қилишяпти.\nЎзбекистон 30 йил ортда қолганини таъкидлаган Жаҳон банки Тошкент билан ҳамкорликни ривожлантиради\nЖаҳон банкининг ижрочи директорлар кенгаши 24 май куни Ўзбекистон билан 2022-2026 йилларга мўлжалланган янги дастурий лойиҳа бўйича ҳамкорликни ривожлантириш тўғрисидаги қарорни тасдиқлади.\nЖаҳон банки расмий сайтида маълум қилинишича, Жаҳон банки гуруҳи Ўзбекистон Миллий стратегиясининг 2022-2026 йилларга мўлжалланган дастурини қўллаб-қувватлайди.\nЎзбекистон Жаҳон банкига 1992 йилда аъзо бўлган, бироқ банкнинг Тошкент билан тиғиз ҳамкорлиги 2017 йилдан бошлаб юқори натижаларни кўрсата бошлаган.\nЯнги дастурга асосан Жаҳон банки хусусий сектордаги инклюзив бандликни кўпайтириш, инсон капиталини яхшилаш ва яшил иқтисодий ўсиш орқали фаровонлик ва барқарор ривожланишни ошириш каби учта лойиҳани молиялаштиради.\nМазкур лойиҳаларни амалга ошириш жараёнида Жаҳон банки Ўзбекистонда "гендер нотенглик бартараф этилишига, фуқароларнинг давлат бошқарувидаги иштироки кучайишига ва давлат хизматлари кўрсатувчи ташкилотларнинг аҳоли олдида ҳисобот бериш мажбурияти оширилишига" умид қилади.\nАйни пайтда Жаҳон банки Ўзбекистонда 28 та лойиҳани амалга оширмоқда. Мазкур лойиҳаларнинг умумий қиймати 5,26 миллиард долларни ташкил этган.\nБир неча кун олдин Жаҳон банки ўзининг мамлакатлар иқтисодий ривожланишини таҳлил этадиган ва беш йилда бир марта эълон қиладиган навбатдаги ҳисоботида “Ўзбекистонда бозор иқтисодиётига ўтиш жараёни эндигина бошланмоқда”, деб билдирганди.\nЖаҳон банки: Ўзбекистон қўшниларидан 30 йил ортда қолди\nҲисобот муаллифлари фикрича, мамлакатда сўнги 30 йил давомида иқтисодий ислоҳотлар жуда суст равишда амалга оширилган. Фақат айрим соҳаларгина сезиларли даражадаги ўсишга эришган.\n“Иқтисодий фаолиятнинг аҳамиятли қисми ҳанузгача марказлаштирилган давлат институтлари бошқарувидадир. Иқтисодиётни тизимли янгилаш дастабки босқичда. 2020 йилда иқтисодиётда қишлоқ хўжалигининг ялпи ички маҳсулотдаги ҳажми 26 фоизни ташкил қилган ва бу Европа ҳамда Марказий Осиёдаги энг юқори кўрсаткичдир”,- дейилади ҳисоботда.\nЖаҳон банки ривожланган давлатлардаги иқтисодий жараёнларни олға силжитувчи хизмат кўрсатиш соҳаси Ўзбекистонда энг паст даражада эканини ва минтақанинг бошқа давлатларидаги даражага ҳам етиша олмаганини қайд этган.\nШунингдек, ҳисоботда янги иш ўринларини яратиш ҳайратланарли даражада оз экани таъкидланган. Масалан, 2018 йилда янги иш ўринларини яратиш ишчи кучи ўсишидан 200 мингтага кам бўлган. 2020 йилда эса COVID-19 пандемиясига қадар 9 фоиз бўлган ишсизлик даражаси расман 10,5 фоизга етди.\nМирзиёев Путин билан стратегик шерикликни янада ривожлантиришга оид масалаларни муҳокама қилди\nЎзбекистон президенти Шавкат Мирзиёев Россия президенти Владимир Путин билан 24 май куни ўтказилган телефон орқали мулоқот чоғида икки мамлакат ўртасидаги “стратегик шериклик ва иттифоқчилик муносабатларини янада ривожлантириш, икки мамлакат ўртасидаги кўп қиррали ҳамкорликни кенгайтиришнинг долзарб масалалари”ни муҳокама қилган.\nПрезидент матбуот хизмати маълумотига кўра, мулоқот чоғида 2021 йилнинг ноябрь ойида Москва шаҳрида ўтган олий даражадаги учрашувда эришилган келишувларни амалга оширишга алоҳида эътибор қаратилган.\nТелефон суҳбатида Мирзиёев билан Путин ишбилармон доиралар ўртасидаги кооперация алоқаларини чуқурлаштириш ва ҳудудлараро алоқаларнинг катта салоҳиятидан самарали фойдаланиш муҳимлигини қайд этишган, минтақа кун тартиби ва халқаро сиёсат масалалари юзасидан ҳам фикр алмашишган.\n“Икки мамлакат Президентларининг телефон орқали мулоқоти ҳар доимгидек очиқлик, ишонч ва дўстоналик руҳида ўтди”, дейилган президент матбуот хизмати томонидан ёйинланган хабарномада.\nКремль матбуот хизмати қайдича, Мирзиёев билан Путин ўртасидаги кечаги мулоқот Ўзбекистон томони ташаббусига кўра ўтказилган.\nАкмал Саидов коммунизм фалсафаси асосчиси Карл Маркснинг “кезиб юрган шарпа”си Ўзбекистонга келгани ҳақида гапирди\nОлий Мажлис Қонунчилик палатаси раисининг биринчи ўринбосари Акмал Саидов.\nОлий Мажлис Қонунчилик палатаси раисининг биринчи ўринбосари Акмал Саидов “2022–2026 йилларга мўлжалланган янги Ўзбекистоннинг тараққиёт стратегияси” тақдимотида конституция ислоҳоти ҳақида гапирар экан, ўз сўзини социализм ва коммунизм фалсафаси асосчилари Карл Маркс ва Фридрих Энгелснинг “Коммунистик партия манифести”дан иқтибос келтириш билан бошлади.\nKun.uz нашрининг ёзишича, Акмал Саидов ўз сўзини “Карл Маркс ва Фридрих Энгелснинг “Коммунистик партия манифести” биринчи жумласи Европада коммунизм шарпаси кезиб юрибди, деб бошланган. Мен шуни сал бошқачароқ қилиб, ҳозир бутун дунёда конституциявий ислоҳотлар шарпаси кезиб юрибди, деган бўлардим”, деб бошлаган.\nЎзбекистон Фанлар академиясининг ҳақиқий аъзоси ва расман “мамлакатдаги етук ҳуқуқшунослардан бири” сифатида тан олинган Акмал Саидов ўз чиқишида “охирги 25 йилда юздан ортиқ давлатда конституциявий ислоҳотлар бўлаётгани, 21 асрда 57 та давлатда конституция қабул қилингани ва ҳозир бирор давлатда ўзгартириш киритилмаган конституция қолмагани”ни иддао қилган.\nАйни пайтда Сенат раисининг биринчи ўринбосари Содиқ Сафоев “2022–2026 йилларга мўлжалланган янги Ўзбекистоннинг тараққиёт стратегияси” тақдимотида “Олдимизда турган ўта долзарб ва мураккаб вазифа – қонун ижодкорлиги соҳасидаги ишни бутунлай янгича ташкил қилишдан иборатдир”, - деб айтди.\nХабарларда Содиқ Сафоев “тўғридан тўғри амал қилинадиган қонунларга ўтиш даври келди” ва “батамом янгича типдаги қонунларни қабул қилиш зарур” дегани таъкидланган.\nОлий Кенгаш Қонунчилик палатасидаги Ўзбекистон Либерал-демократик партияси фракцияси 16 май куни бўлиб ўтган йиғилишида конституцияга ўзгартишлар киритиш жараённини бошлашни таклиф қилган эди.\nРасмий баёнотда Ўзбекистонда ўтказилаётган ислоҳотлар ортидан конституцияга ҳам қўшимча ва ўзгартишлар киритиш зарурати пайдо бўлгани уқтирилади.\nШавкат Мирзиёев иқтидорга келганидан сўнг ҳам конституцияга ўзгартиш ва қўшимчалар киритилган.\nЖумладан, 2017 йилда конституцияга суд тизимини модернизация қилишга йўналтирилган, 2019 йилда эса “ҳукумат ва унинг ҳисобдорлигини демократиялаштириш”га қаратилган тузатишлар киритилди.\n2021 йилда президентликка қайта сайланганидан сўнг ҳам Шавкат Мирзиёев мамлакатга конституциявий ислоҳотлар зарурлигини таъкидлаган.\nЎтган йилнинг 7 декабрь куни Конституция куни муносабати билан "Ўзбекистон халқига табриги"да президент Мирзиёев мамлакат асосий қонунига ҳозирга қадар 7 марта ўзгартиришлар киритилганини айтди ва уларни "демократик ислоҳотлар" зарурати билан тушунтирди.\n1992 йил 8 декабрда қабул қилинган Ўзбекистон Конституциясига шу пайтгача 16 марта ўзгартиришлар киритилган.\nХовосдаги автоаварияда 6 ва 3 ёшли бола ҳалок бўлди\nСирдарё вилоятининг Ховос туманида содир бўлган автоаварияда 5 киши ҳалок бўлди. Ҳалок бўлганлар орасида 6 ва 3 ёшли болалар ҳам бор.\nИИВ ЙҲХББнинг билиришича йўл-транспорт ҳодисаси 23 май куни соат 12:45 ларда А-376 халқаро автомобил йўлинин Ховос туманидан ўтувчи 234-километрида юз берган.\n1988 йилда туғилган Ш.А. бошқарувидаги Lacetti ва 1970 йилда туғилган У.Н. бошқарувида Nexia тўқнашиб кетган. Lacetti машинаси ҳайдовчиси Ш.А. ва унинг салонида бўлган 1995 йилда туғилган А.А. оғир тан жароҳатлари олиб воқеа жойида ҳалок бўлган.\nLacetti салонида бўлган 2016 йилда туғилган Н.А. ва 2019 йилда туғилган Т.А. ҳамда Nexia машинаси ҳайдовчиси Н.У. оғир тан жароҳатлари олиб шифохонада вафот этган.\nЎзбекистонда автоҳалокатлар оқибатида ҳар йили мингдан ортиқ киши ҳалок бўлади. Ички ишлар вазирлиги Йўл ҳаракати хавфсизлиги бош бошқармаси сўнгги марта жорий йил 13 апрелида 2021 йилдаги автоҳалокатлар тўғрисидаги маълумотларни эълон қилган.\nРасман билдиришича, Ўзбекистонда 2021 йилда жами 10 мингта ЙТҲ содир этилган. ЙТҲларда 2426 киши ҳалок бўлди, 9230 киши жароҳатланди.\n2020 йилда эса йўл-транспорт ҳодисаларида 1962 киши қурбон бўлгани хабар қилинганди.\nЎзбекистон Хитойга газ экспорт қилишни қайта тиклади\nҚиш мавсуми учун таппи ёпаётган ўзбек аёли.\nЎзбекистон Хитойга газ экспортини қайта тиклади. Йил бошида Ўзбекистон ички талабни қондириш учун Хитойга газ экспортини тўхтатган эди.\nEurasianet нашрининг 24 май куни ёзишича, Ўзбекистон ҳукумати расман Хитойга газ экспорти қайта тиклангани тўғрисида билдирмаган.\nБироқ Россиянинг Neftegaz.ru нашри Хитойдаги манбаларга таянган ҳолда, Тошкент Марказий Осиё-Хитой қувури орқали газ беришни 2 баробарга кўпайтирганини қайд этган. Мазкур қувур Туркманистондан бошланади ва Ўзбекистон ҳамда Қозоғистон ҳудуди орқали Хитойга газ етказиб беради.\nNeftegaz.ru нашри Хитой Божхонаси бош бошқармасига таянган ҳолда, 2022 йилнинг дастлабки тўрт ойида Хитойга 132, 8 миллион долларлик газ сотганини иддао қилди.\nБу давр мобайнида Туркманистон Хитойга 2,87 миллиард долларлик, Қозоғистон эса 270,6 миллион долларлик газ сотган.\nОзодлик радиоси 2020 йил 16 декабрдаги видеоселекторда президент Шавкат Мирзиёев ҳукуматга газ экспорти ҳажмини қисқартириб, ички истеъмолга йўналтириш ҳақида топшириқ бергани тўғрисида хабар қилганди.\n"Шартномаларни қайта кўриб чиқиш вақти келди". Ўзбек гази фақат Хитойга сотилмоқда\nРасмий маълумотларга қараганда, 2021 йилнинг биринчи чорагида Хитойга бор-йўғи 0,54 миллиард куб.м газ етказиб берилган, Россияга газ сотиш эса бутунлай тўхтаган. Энергетика вазирлиги 2025 йилга келиб газ экспорти бутунлай тўхтайди, деган тахминларини ҳам очиқлаганди.\n2021 йилнинг 21 октябрь куни Мирзиёев Жиззаҳда фаоллар билан учрашар экан, Ўзбекистон газ экспорт қилувчи давлатдан газ сотиб олувчи давлатга айланишга тайёр эканини урғулаган эди:\n- Авваллари газ сотардик, ҳозир сотиб олишга тайёрмиз. Чунки саноатимизга катта миқдорда газ керак. Қашқадарёдаги GTL заводимиз тайёр турибди, лекин мен ишга туширишга шошилмаяпман. Чунки бундай завод дунёда бешта. Газдан бензин олинади, қўшимча қиймат яратилади. Газ келажак авлодга қоладиган бойлик, ҳар хил шартномалар билан сотиб юборавериш керак эмас, - деган Мирзиёев.\nЎзбекистон Статистика қўмитасининг май ойидаги расмий ҳисоботида таъкидланишича, сўнгги уч йилда электростанцияларга газ бериш 13 фоизга, аҳолига газ етказиб бериш 30 фоизга кўпайган.\nБироқ амалда Ўзбекистон аҳолиси ҳар йилги куз-қиш мавсумида газ ва электр таъминоти тақчиллигига дучор бўлаётгани халқаро матбуотда, жумладан, Озодлик радиосида ёритиб келинади.\nМирзиёев 2016 йил декабрида президентликка келишидан аввал аҳолининг газ ва электр муаммосини ҳал қилишга ваъда берган эди. Аммо ўтган вақт ичида вазият ижобий томонга ўзгармаган.\nЎзбекистон билан Қирғизистон чегараси яқинида яширин ерости йўлаги топилди\nҚирғиз-ўзбек чегараси яқинида топилган туннель (Қирғизистон МХДҚ фотоси)\nЎш вилоятининг Қорасув туманидаги Тельман қишлоғида Қирғизистон билан Ўзбекистонни боғловчи ерости туннели топилди, дея хабар қилди Озодликнинг қирғиз хизмати.\nҚирғизистон миллий хавфсизлик давлат қўмитаси матбуот хизмати хабарномасига кўра, лаҳм 15 метр чуқурликда бўлиб, унга эни 1,5х1,8 метр ўлчамли туйнук орқали кирилади. Туннел чегара чизиғидан 40 метр нарида бўлиб, киришдан чиқишгача узунлиги 270 метрни ташкил этган.\nМХДҚ туннел топилган ер майдони эгаси Жалолобод вилоятининг Қизилжар қишлоғидаги руҳий хасталиклар шифохонасида даволанаётгани, унинг соғломлигини текшириш учун қайта экспертиза тайинланганини билдирган.\nҚирғиз-ўзбек чегарасида 15 та назорат-ўтиш масканлари мавжуд. Икки мамлакат ўртасидаги чегаранинг умумий узунлиги 1378 километрни ташкил этади, шундан 85 фоизи ёки 1170 километри белгиланган ҳамда 2017 йилда шартнома билан ратификация қилинган.\nАввалроқ Қирғизистон ва Ўзбекистон расмийлари чегарани демаркация қилишга киришаётгани хабар қилинган. 5–7 май кунлари Бишкекда бу борада ташкилий-ҳуқуқий масалаларни мувофиқлаштириш бўйича ишчи гуруҳ музокаралари бўлиб ўтган.\nИИВ Самарқандда хорижлик сайёҳларга қўполлик қилган ходимларга чора кўрилишини ваъда қилди\nСамарқанддаги Регистон майдони (иллюстратив сурат)\nСамарқанд шаҳрида чет эллик сайёҳларга нисбатан қонунчиликка зид ҳаракат қилган барча ходимлар жавобгарликка тортилади. Бу ҳақда Ўзбекистон Ички ишлар вазирлиги матбуот котиби Шоҳруҳ Ғиёсов маълум қилди.\nМулозимга кўра, шу йилнинг 20 майидан 21 майига ўтар кечаси Самарқанд шаҳрида тунги хизматга жалб этилган шаҳар ИИБ Патруль-пост хизмати ходимлари Мирзо Улуғбек кўчасида қўшни мамлакатдан Ўзбекистонга меҳмонга келган сайёҳларни шахсини текшириш жараёнида қўпол муносабатда бўлиб, хизмат вазифасини ва махсус-техник воситаларни қўллаш ваколатини суиистеъмол қилишган.\nХорижлик сайёҳларнинг айни қайси мамлакатдан келганига аниқлик киритмаган Ш. Ғиёсов ҳозирда мазкур ҳолат юзасидан ИИВ Шахсий хавфсизлик хизмати томонидан прокуратура органлари билан ҳамкорликда хизмат текшируви ўтказилаётганини ҳамда текширув якунига кўра, қонунчиликка зид ҳаракат қилган барча ходимлар ва фаолиятга масъул раҳбарларнинг хизматдан бўшатилиши ва жавобгарлик масаласи кўриб чиқилишини билдирган.\nШавкат Мирзиёев ва Садир Жапаров.\nЎзбекистон президенти Шавкат Мирзиёев 19 май куни Қирғизистон президенти Садир Жапаров билан телефон орқали мулоқот қилди.\nҚирғизистон президенти матбуот хизматининг маълум қилишича, мулоқот чоғида президентлар икки томонлама муносабатлар, анъанавий дўстлик, яқин қўшничилик ва стратегик ҳамкорликни ривожлантириш масалаларини муҳокама қилди.\nТомонлар савдо-иқтисодий ҳамкорлик ривожлангани, жумладан, Қирғизистон билан Ўзбекистон ўртасидаги товар айрибошлаш кўлами ошганини таъкидлашган. Шунингдек, икки давлат раҳбари, чегара масаласи, ишлаб чиқариш кооперациясини кенгайтириш, транспорт ва энергетика соҳасига бирлашган инфраструктуравий лойиҳаларни рағбатлантириш йўналишидаги келишимларни амалга оширишни муҳокама қилган.\nРасмий маълумотда айтилишича, ҳозирда қирғиз-ўзбек чегарасини аниқлаш бўйича фаол иш олиб борилмоқда. Чегара масаласи юзасидан учрашувнинг энг сўнггиси шу йилнинг 17 майида бўлиб ўтди. Ўша куни Қирғизистон Миллий ҳавфсизлик давлат қўмитаси раиси Қамчибек Ташиев ва Ўзбекистон Давлат ҳавфсизлик хизмати раиси Абдусалом Азизов икки давлат чегарасида учрашган.\nҚирғизистон Миллий ҳавфсизлик давлат қўмитаси матбуот ҳизмати тарқатган ҳабарда айтилишича, махсус хизмат раислари Жалолобод вилояти Олабуқа туманидаги чегарада баҳсли бўлиб турган Ғовасой участкасини вертолёт билан айланиб чиқди.\nҚирғизистон махсус хизмати маълумотида учрашувда айнан қандай қарор қабул қилингани айтилмаган. Ўзбекистон томони ҳам бу борада бирор маълумот бермади.\nБундан бир йил аввал Қамчибек Ташиев Ғовасой участкасида 19 минг гектардан ортиқ ерни Ўзбекистондан Қирғизистонга қайтариб олиш бўйича музокаралар кетаётганини билдирганди.\nЧегарадаги баҳсли ҳудуд сифатида эътироф этиладиган Ғовасой участкаси, Қирғизистон иддаосича, Жалолобод вилоятининг Олабуқа туманидаги Кўктош қишлоғига тегишлидир.\nЎтган йили Ташиев Тошкентда ўтган чегара масалалари бўйича музокарада Жалолобод билан Наманган вилояти чеклашган ердаги Ғовасой участкасидан саккиз минг гектар ер Қирғизистонга ўтганини билдирган.\nШундан сўнг маҳаллий аҳоли бунга норози бўлиб чиққанди. Норозилар билан суҳбатлашган Қамчибек Ташиев чегаранинг бу қисми қай вазиятда Ўзбекистонга ўтиб қолганини ҳам айтган.\n“Биз архивдаги ҳужжатларнинг барини кўтардик. 1957 йилда колхоз раиси Қирғизистон раҳбарлари Раззоқов ва Суйўрқуловга ариза ёзган экан. Аризада колхоз бир неча минг гектар ер бекор ётганини ва бу ер учун солиқ тўлай олмаслигини билдирган ва ҳукуматдан бу ерни қолхоз тасарруфидан чиқаришни илтимос қилган. Мана шу ариза юзасидан 19 минг 200 гектар ер Ўзбекистонга ўтиб кетган. Бу ерни ўша вақтда шу ерни бошқарган етакчилар, халқ ўз истаги билан берган экан. Бу 1956-1957 йилларда бўлган воқеа. Ҳеч қандай муддати чекланмаган, 90 йилга ижарага берилди, у-бу деб ёзилмаган. Бу ҳужжатлар бизда ҳам, ўзбекларда ҳам бор. Бироқ бу ерни сақлаб қолувчи бир вазият бор. Колхозда шундай қарор қабул қилинибди, уни туман кенгаши ҳам, вилоят кенгаши ҳам тасдиқлаб берибди. Бироқ уни бизнинг ҳам, ўзбекларнинг ҳам, СССРнинг ҳам Олий кенгаши тасдиқламаган. Биз шу асосида, бизга 19 минг 200 гектар ерни қайтариб беришинглар керак деяпмиз”, - деган эди Қамчибек Ташиев.\nАйтиш жоизки, шу йилнинг 5-7-май кунлари Бишкекда қирғиз-ўзбек чегарасини аниқлаш бўйича ишчи гуруҳлар учрашуви бўлиб ўтган. Учрашувда демаркацияни тартибга солувчи ҳужжат лойиҳаси ўртага қўйилган.\nИкки давлат ўртасидаги чегара узунлиги 1378 километрни тузиб, 2017-йилги келишим ассида унинг 1170 километри ёки 85%, ундан кейин яна 13% аниқланган. Айни пайтда икки давлат ўртасидаги чегаранинг фақат 2 фоизигина аниқланмаган.\nПрезидент Ш. Мирзиёев геология соҳасини янада ривожлантириш, фойдали маъданлар ва ерости суви захираларини кенгайтиришга қаратилган лойиҳалар тақдимотида, Тошкент, 2022 йил 19 майи (president.uz фотоси)\nЎзбекистонда ишлаб чиқилажак геология-қидирув ишларини амалга ошириш бўйича алоҳида дастур доирасида 2022-2026 йилларда 8 та янги уран кони очилади. Бу ҳақда президент Шавкат Мирзиёев 19 май куни геология соҳасини янада ривожлантириш, фойдали маъданлар ва ерости суви захираларини кенгайтиришга қаратилган лойиҳалар тақдимоти билан танишув чоғида билдирган.\nПрезидент матбуот хизмати маълумотига кўра, сўнгги йилларда Ўзбекистонда 27 та янги кон очилиб, барқарор хомашё базаси яратилган.\nКечаги тақдимотда мутасаддилар нодир ва ноёб металлар қазиб олиш ҳажмини ошириш бўйича ишлаб чиқилган режалар юзасидан ахборот беришган. Президент топшириғига кўра, бу борада умумий қиймати 182 миллион долларлик 14 лойиҳа шакллантирилган.\nМирзиёев бу лойиҳалар билан чегараланмасдан, юқорироқ марра олиш кераклигини таъкидлаган.\n“Шу мақсадда 2022-2026 йилларда геология-қидирув ишларини амалга ошириш бўйича алоҳида дастур ишлаб чиқиш вазифаси қўйилди. Бу дастурда 8 та янги кон ва 18 та истиқболли майдон ҳисобига уран захирасини ошириш, замонавий бурғилаш ускуналарини олиб келиш, рақамли геология моделини яратиш кўзда тутилади”, дейилган хабарномада.\nАйни пайтда тадбир чоғида “Навоийуран” давлат корхонасини трансформация қилиш, хорижий мутахассисларни жалб этиб, технологик жараёнларни такомиллаштириш бўйича кўрсатмалар берилган.


Сиёсат / ADOLAT ижтимоий-сиесий газетаси\nПухта ҳозирлик кўрилмоқда\nМамлакатимизнинг барча ҳудудларида бўлгани каби Наманган вилоятида ҳам шу йил 4 декабрда ўтказиладиган Ўзбекистон Республикаси Президенти сайловига тайёргарлик қизғин олиб борилмоқда.\nЎзбекистон Республикаси Президенти сайловини ташкил этиш тартиби\nБарчамизга маълумки, хар қандай мамлакатнинг ижтимоий тараққиётига таъсир қилувчи, демократик характерини кўрсатувчи кўплаб ҳолатлар бўлиб, уларнинг орасида сайлов алоҳида ўрин тутади.\n2016 йилнинг 6 октябрь куни Ўзбекистон Республикаси Марказий сайлов комиссиясида Европада хавфсизлик ва ҳамкорлик ташкилотининг (ЕХҲТ) мамлакатимиздаги лойиҳалари координатори Жон Макгрегор билан учрашув бўлиб ўтди.\nТадбиркорликни ишончли ҳимоя қилиш — давр талаби\nМамлакатимиз иқтисодиётини барқарор ривожлантириш ҳамда аҳоли фаровонлигини оширишда кичик бизнес ва хусусий тадбиркорлик тобора муҳим аҳамиятга эга бўлиб бормоқда.\nМустақил юртнинг муаззам майдони\nБундан 25 йил муқаддам – 1991 йил 5 сентябрда мамлакатимизнинг бош майдонига Мустақиллик майдони номи берилган\nМиллий парламент ривожи — демократик жамият асоси\nОлий Мажлис Қонунчилик палатасида мамлакатимиз мустақиллигининг 25 йиллигига бағишлаб парламент конференцияси бўлиб ўтди.\nДавлат дастури ижроси: таҳлил, натижа, таклиф\nҲозирда юртимиздаги 92 фоиз ўғил-қизнинг вазни ва бўйига доир кўрсаткичлари Жаҳон соғлиқни сақлаш ташкилоти стандартларига тўла мос келади.\nМустақиллик: эркин ва адолатли фуқаролик жамиятини шакллантириш имкониятлари\nЯратилган ҳуқуқий асослар мамлакатда ННТларнинг эркин ва барқарор ривожланишига олиб келди.\nҚонун лойиҳасининг муҳокамаси парламент қуйи палатасининг Демократик кучлар блоки ва мухолифатдаги фракциялари йиғилишларида ҳам бўлиб ўтди.\nИстиқлол йилларида мамлакатимизнинг бошқа вилоятларида бўлгани сингари Сурхон воҳасида ҳам улкан янгиланиш ва ўзгаришлар рўй берди.\nҲАМКОРЛИКНИНГ ЯНГИ БОСҚИЧИ – ҲАР ТОМОНЛАМА СТРАТЕГИК ШЕРИКЛИК\nЎзбекистон ва Россия ҳамкорлиги барча соҳаларда изчил ривожланиб бормоқда.\nЎзбекистон ва ШҲТ: муштарак мақсадлар йўлидаги ҳамкорлик\nМаълумки, ҳар бир давлат ўз миллий манфаатларидан келиб чиқиб, халқаро муносабатларга киришади.\n1 июнь куни Ўзбекистон Республикаси Олий Мажлиси Қонунчилик палатасининг навбатдаги мажлиси бўлиб ўтди.\nТинчлик ва осойишталик — энг олий неъмат\nМамлакатимизда беқиёс ўзгаришлар рўй бермоқда.


Мактабларга қабул онлайн тарзда амалга оширилади\n12 Дек 2018 3674\nХалқ таълими вазирлиги БМТнинг Тараққиёт дастури билан ҳамкорликда Ўзбекистонда мактабга қабул қилиш жараёнининг рақамли трансформацияси бўйича илк лойиҳасини ишга туширади.\nТашаббус ҳозирги мавжуд тартибни ўрганиш, амал қилаётган моделдаги чекловларни аниқлаш, маъмурий тадбирларни такомиллаштириш, шунингдек, мактабга ёзиш жараёнига ахборот технологияларини татбиқ этишни назарда тутади. Мазкур фаолият Президентимизнинг 2018 йил 5 сентябрдаги «Халқ таълимини бошқариш тизимини такомиллаштириш бўйича қўшимча чора-тадбирлар тўғриси»даги фармони ижросини таъминлаш доирасида ўтказилмоқда.\nАна шу мақсадда ХТВ умумтаълим муассасалари директорлари билан лойиҳанинг оралиқ натижалари тақдимоти ва муҳокамасини ташкил этди. Улар эътиборига болаларни мактабга қабул қилиш хизматига кириш осон бўлган ва коррупцияга сабаб бўлувчи омилларни камайтирувчи янги модель ҳавола этилди.\nҲозир амалда бўлган тизимнинг асосий салбий томонларидан бири унинг етарли даражада шаффоф эмаслигида экани таъкидланди. Кўпинча ота-оналар қабул қилиш тартиби, муддатлари ва зарур ҳужжатлар ҳақида тўлиқ маълумотга эга бўлмайди, микроҳудудлар схемаларига кира олишмайди. Айрим жиҳатлар эса мос ҳуқуқий-меъёрий ҳужжатларда умуман келтирилмаган. Аризаларнинг қисқа муддат ичида қабул қилиниши ҳам кўплаб саволларга сабаб бўлади. Тақдим этиладиган ҳужжатлар сонини ҳам камайтириш лозим.\nМазкур муаммоларни бартараф этиш учун ишчи гуруҳ томонидан мавжуд расмийлаштириш тадбирлари таҳлил қилинди, илғор халқаро тажриба ўрганилиб, хизмат кўрсатишнинг янги модели яратилди. Экспертлар ота-оналарнинг барча босқичлар ва тартиблар ҳақида маълумотлар олишини яхшилашни, мактаб ёшидаги болаларни номма-ном рўйхатга олиш масъулиятини эса маҳалла фуқаролар йиғини зиммасига юклашни таклиф этмоқда. Бу иш билан олдин педагоглар шуғулланарди. Ҳар бир микроҳудудда яшовчи мактаб ёшидаги болалар сони шу йўл билан аниқланади.\n2019 йилнинг март ойидан бошлаб «Болаларни умумтаълим муассасаларига қабул қилиш» маъмурий иш тартиби лойиҳасига кўра, фарзандини мактабга қабул қилиш ҳақидаги аризалар икки хил усулда: давлат хизматлари марказлари (ДХМ) орқали ўзлари бориб ва Ягона интерактив давлат хизматлари портали (ЯИДХП) орқали масофадан туриб амалга оширилиши мумкин. Дастлабки босқичда янги модель пойтахтнинг 81 та мактабида синаб кўрилади ва кейинчалик бутун республикага жорий этилади.\nМазкур рақамли трансформация сабаб қабул қилиш тартиби олтитадан тўртта қадамгача қисқаради, йиғиладиган ҳужжатлар сони сезиларли камаяди. Бундан мақсад, шаффофликни таъминлаш ва халқ таълими тизимига ишончни мустаҳкамлашдир.\nТашаббус Ахборот технологиялари ва коммуникацияларини ривожлантириш вазирлиги ва БМТнинг Тараққиёт дастурининг «Давлат бошқаруви ва рақамли трансформацияларни самарали ривожлантиришдаги ҳамкорлик» борасидаги уч йиллик ҳамкорлик лойиҳаси доирасида амалга оширилмоқда. Ишчи гуруҳ таркибига ХТВ, Давлат хизматлари агентлиги ва «Электрон ҳукумат» тизимини ривожлантириш маркази мутахассислари киритилган.


Ўзбек ресторанлари ҳақида » Бой бўлишни истаганлар учун\nbiznestrener.uz » Ёш тадбиркорлар » Ўзбек ресторанлари ҳақида\nВақти: 1-12-2013, 08:33\nЎйинни ривожлантирмаслик учун жавоб берсак – ресторан бизнесининг бугун ривожланиши бундан истисно эмас. Сценаристлар учун ҳам, режиссёрлар учун ҳам глобал инқироз етиб келган давр булди.\nДунё масштабидаги инқироз банк секторидаги узилишлар, ипотекадаги муаммолар, кўпгина молиявий структураларнинг инқирозини билан боғлиқ. Иқтисоддаги инқирозлар туфайли банклар синади. Инқирознинг таъсир қилиш даражаси иқтисоднинг халқаро молиявий бозорига ўз эътиборини қаратганига боғлиқ. Ўзбекистонни дунё инқирози банк тизими орқали тегиб ўтди. Биринчи навбатда, бу ишлаб чиқариш ва озиқ овқат маҳсулотлари билан шуғулланувчи савдо ташкилотларида ўз аксини топди. Албатта, ресторан бизнеси ҳам четда қолмади.\nБироқ, ўзбек ресторани бозорининг Россиядаги ва бошқа мамлакатлардаги ўхшаш бизнесларини оладиган бўлсак, унда шубҳасих маҳаллий ресторан бизнеси дунё молиявий барқарорсизлигидан камроқ азият чекди.\nГап шундаки, дунё рестораторларининг кўпчилиги маҳсулотларни хориждан олиб киришади. Шунинг учун валюта ўзгаришлари уларга биринчи навбатда таалуқлидир.\nМаҳаллий маҳсулотларга ўтиш, ресторанлар бошқаруви сиёсатини ўзгартиради. Бу ўзгаришлардан ким фойда кўради ким зарар кўради.\nЎзбек рестораторларида бундай муаммо бўлмаган эди ҳам, чунки маҳаллий маҳсулотлар фойдаланилаётган озиқ-овқат 80%га яқинини ташкил қилади.\n– Хорижий валюталар билан боғлиқ асосий йўналишлар, - бу алкоголь, чой, кофе, - дейди Тимур Абдуллаев, RH-Holding. – Бу импортнинг бир қисми, меню нархида акс этиши мумкин бўлган ўзгаришларга олиб келмайди.\nБиз сотиб олаётган қолган озиқ овқат маҳсулотлари ўзбек ишлаб чиқарувчиларига тегишли. (гўшт, сабзавотлар, мевалар).\nИнқироз ўтгандан кейин ким ёки нима қолади? Ресторан бизнесининг қайси ўйинчилари ўз позияцияларини сақлайди қайсилари йўқотади? Буни вақт кўрсатади.\nБунда жамоатчилик озиқ овқати корхоналарининг анитиинқироз стратегияларини икки синфга ажратиш мумкин: пассив – минимализацияга қаратилганлари, ва активлари – инқироз пайтидаги мижозлар учун курашни тушунулади.\nПассив стратегия рестораторларнинг кундалик иши бўл, мисол учун – иқтисод қилиш, шунга мувофиқ пул топиш. Актив – тескариси , яъни мижозларнинг камлиги плунинг камлиги.\nБу стратегияни шаҳардаги кўпгина ресторанлар ва кафелар қўллаб қуватлайди.\nДиректорлар ҳамма нарсани ўзи қилишни афзал кўради: чиқимларни назорат қилишади, меҳмонларни кутиб олишади. Озиқ-овқатларни иқтисод қилиш маъносида меню қисқаради.\nМаксимум 4та официант қолади – ҳар сменада иккитадан. Меҳмонлар деярлик йўқ. Келганлари ҳам шу атрофда яшашади ва ишлашади. Бунда раҳбарият иқтисодий тортишишлар тезда тугайди ва танланган ҳаракат шакли қанчадир вақт ушланиб туришга имкон беради.\nФаол стратегия инқироз пайтида ўзига мақсад қилиб олган корхоналарни танлайди. Бозорнинг катта қисмини эгаллаб олиш мижозларнинг кўпайишига, ва демак, даромаднинг кўпайишига олиб келади. Бундай ёндашув машҳур ресторанларда бор. Инқироздан олдинги даромадни сақлаб туриш, мижозларнинг кўпайишига олиб келади.\nИнқироз ҳаммага турлича тегиб ўтди.\nАгар ўртастатистик ҳақ олувчи одам даромадлари камайса, унда ресторан даражаси бўйича биттага пасайиши мумкин.\nТаъминланган одамлар эса, уларнинг ойлик маошлари қисқарса ҳам ресторанларга боришдан воз кечишмайди.\nАйрим рстораторлар меҳмонни концепутал ёндашув билан\nАйрим рестораторлар меҳмонни ғайри оддий нимадир билан ушлаб қолишга ҳаракат қилишади.\nУникал концепцияни танлаш гастрономик модага боғлиқ.\nИтальян, япон, хитой ошхонаси бир-бирини алмаштириб туришди.\nАсосан, пойтахт гастрономик модасининг йўналишлари дунё тенденцияларидан фарқ қилади.\nЛекин шундайлар ҳам борки, маҳаллий ресторанлар бозорида яшаб кета олмайди, харидорлари топилмайди.\nМасалан, бундайларга араб ошхонасини ҳам киритиш мумкин. Айниқса, европа мамлакатларида ва яқин хорижда ривожланган.\nАйрим маҳаллий ошхоналар эса, тенденция йўналишига тушиб, Аравия оролчаларига айланиб, ўз концепциясини ўзгартиради.\nАраб ошхонасига бўлган талаб бизда пайдо бўлмади. Табиийки, уларнинг эгалари, зарар кўришди. Араб ошхонаси бўлган ўнталаб ресторанлардан икки-учтаси қолди.\nИнқироз шароитида, концепциядаги нооммавий йўналиш – ортиқча ҳаашам. Бу бизнесни синдиради.\nКонцепцияларнинг қай бири ютишини билиб бўлмайди. Бу Тошкентга боғлиқ. Шунинг учун рестораторлар фарқ қилишга интилишади.\nФақатгина экзотика билан эмас, балки бошқа нарсалар билан ҳам ажралиш мумкин.\nБарча рестораторларда ўз ресторанларини қайси ўринда кўрмасалар, бугунги кунда битта муаммога тўқнашишади – кадрлар етишмаслиги.\nПрофессионал юқори малакали персоналгина билангина фақат ресторатор одамларга ўзини яхши ҳис қилиш имконини бера олади. Шунинг учун инқироз билан курашишнинг тарқалган усулларига қарамасдан – персонални ишдан бўшатиш, ёки иш ҳақини камайтириш – пойтахт рестораторлари ходимлари билан хайрлашишни истамайдилар.\nЯхши ошпаз ҳамма жойдаям керк. Ундан ташқари, ҳозирги пайтда рестораторлар ўз кадрларини ўқишга юбориб олишади. Бу эса ҳар қандай бизнеснинг муваффақияти.\nАйниқса бу қиммат ресторанларга тааллуқли. Қаерда сени қандай кутиб олишгани ва сендан буюртмани қандай қабул қилишгани ресторан тўғрисидаги умумий тассуротни ҳосил қилади.\nИшни тўғри ташкил қилишда сарфланган куч юз баравар қопланади. Даромад эса кўпайгандан кўпаяверади.\nШунинг учун ҳам ресторан бизнеси билан шуғулланувчи учта П қонунига риоя қилишади: place - жой, product- маҳсулот, plate-тарелка, ва тўртинчиси – professionalism.\n– персоналга компаниянинг келажаги боғлиқ, қайси фаолият соҳасига тегишли бўлмасин бу, деб ўйлайди Тимур Мусин, Caravan Group эгаси, Ўзбекистон рестораторлари Ассоциацияси уюшмаси раиси.\nАгар одамлар ўз ишларига яхши муносабатда бўлсалар, корхона, албатта, геометрик прогрессияга кўра ривожланади.\nАхборот асри жуда тез ривожланади. У кадрлар учун устуовор ҳисобланади. Илгари кадрлари яхши бўлмаган фирма 5 йил ичида банкрот бўлиши мумкин эди. Бугун эса бу бир неча ойда аён бўлади.\nАйнан шунинг учун инқироз пайтида биз ўзимизнинг персоналимизга нисбатан анча эътиборли бўлдик. Бугунги кундаги энг муҳим вазифалардан бири – яхши профессионал команда тарбиялаш.\nДемпинг: ҳа ёки йўқ?\nБироқ, инқироз қайси даражада пойтахт ресторанларига тегишли бўлса – кам ёки кўп миқдорда, - унда маркетинг сиёсатини ўйлаб кўриш ва ўзгартиши лозим. Хусусан, янги усуллар топишга ҳаракат қилиб, айрим ресторанлар ўзининг нарх сиёсатини ўзгартиради. Рақобатни ўлдириш учун бу ресторанлар демпингдан фойдаланишади.\nДемпинг – қизиқарли усул, лекин ҳар доим ҳам тўғри эмас.\nБундан ташқари, ресторанлар бунга йўл қўя олади ҳам. Шунинг учун, бундай таваккалга асосан йирик тармоқлар боради. Бу қўшимча мижозларни жалб қилиш ва пул топиш имкониятини беради.\nНархларнинг сунъий равишда пасайиши ўзининг антиинқироз сиёсатида Caravan Group ресторанларидан фойдаланади.\nЗамонавий инқирозга боғлиқ бўлган нарх-наво сиёсатидаги ресторанлар баъзида пассив стратегияни танлашади. У барқарор, доимий ва муайян вақтларда ўзгариб туради.\n– менюдаги нархларни биз ярим йилда бир марта алмаштириб турамиз.\nТимур Абдуллаев айтишича, иқтисодий инқироз шароитига боғлиқ ҳолда RH-Holding. Табиийки, муайян фоизлар валюта курсининг айрим ўзгаришларига, персоналга ойлигини оширишга сарф қилинади. Буларнинг ҳаммаси албатта ҳисобга олинади. Лекин нархлар ошиши ва пасайишида ўйнашни ҳамма ҳам истамайди, ва шунинг учун ҳам ташрифчилар бизни ёқтиришади.\nРесторанлардаги нархларнинг ўзгаришининг бошқа варианти –мавсумийлик.\nБу омил ресторанларда ўз ролини ўйнайди. У ерда маҳсулотларнинг катта қисми – маҳаллий далаларда чиқарилади.\nМенюда нархларни пасайтириб, баҳорий-ёз даврида бу мижозлар чақириғилигини рестораторлар билишади. Шунинг учун бу маркетинг юришни муваффақиятлилардан бирига икритиш мумкин.\nРақобат инқироздан кучлироқ\nИнқирозинқироз инқироз билан-у, лекин соғлом рақобат – қийинроқ. Ўзбекистоннинг ресторан бизнеси экспертлари эътироф этишича, мижозларнинг қамайишини дунё иқтисодининг барқарорлигининг бузилишидамас, Тошкентда янги ресторан очилганда билиш мумкин. Яхши интерьерли, мазали ошхонали, паст нархли ресторанлар, масалан.\nЯнгиликлар орқасидан югурар эканмиз афзаллликларни ўзгартирамиз, янги таъм маза билиш орқасидан чопамиз. Шунинг учун рестораторлар, аниқланишича, дунё инқирозиданмас, янги ресторан гигантларидан қўрқиши лозим.\nМуаллифлар: Егор Шарай, Ромина Тулякова\nОрқага Фикр: 4370\nСонда йўқ саноқда бор дунё брендлари клонлари\nЧорвачилик фермаларида гўнгни қайта ишлаш: бу нима учун муҳим?


Бош бухгалтернинг декабрь учун режаси: йил охиригача 10 та муҳим иш | BUXGALTER.UZ\n2019 йилнинг охиригача жуда кам вақт қолди. Январь ойининг дастлабки саналаридан бошлаб бухгалтерларда қизғин палла бошланади: янги Солиқ кодекси, бюджетнинг янги параметрлари ва янги солиқ ставкалари, электрон ҳисобварақ-фактура расмийлаштиришга ўтиш ва ҳоказо, булар ҳали топшириладиган йиллик ҳисоботни айтмаганда... 2020 йилга киришни енгиллатиш учун декабрь ойининг охиригача бажариш мақсадга мувофиқ бўлган муҳим ишлар рўйхатини режалаштиринг.\n1. Мажбурий ҳисоботларни топшириш, солиқларни тўлаш – 25 декабрга қадар\nЯқинлашаётган назорат саналари:\n24 декабрь – 2019 йилнинг ноябрь ойи учун табиий газга қўшимча фойда солиғи бўйича ҳисоб-китобни тақдим этиш ва солиқ тўлашнинг сўнгги.\n25 декабрь-сўнгги кун:\nЖШДС ҳамда ЯИТ ҳисоб-китобини тақдим этиш ва тўлашнинг сўнгги куни.\nҚуйидаги материаллар билан танишиб чиқишни тавсия этамиз:\nЖШДС ва ЯИТ ҳисоб-китобининг янги шакли қандай тўлдирилади,\nПенсия ва нафақалар – ЖШДС ва ЯИТ ҳисоб-китобида;\nҚҚС ҳисоб-китобини тақдим этиш ва тўлашнинг сўнгги куни.\nҚҚС ҳисоб-китобининг янги шакли 15% ставкани инобатга олган ҳолда қандай тўлдирилади;\nҚҚС бўйича ҳисоботни қандай хатосиз тўлдириш мумкин\nҚҚС бўйича ноль кўрсаткичли ҳисобот топшириш оқибатлари;\nҚҚС салбий чиққан бош бухгалтер нималарга тайёр бўлиши керак;\nҚҚС бўйича ҳисоботни тўлдиришда нималарга эътибор бериш лозим;\nСоддалаштирилган ҚҚС ва норезидентнинг хизматлари бўйича ҳисоботни тўлдиришга мисол.\nер қаъридан фойдаланганлик учун солиқ тўлашнинг сўнгги куни;\nтоварларнинг айрим турлари билан чакана савдо қилиш ва айрим турдаги хизматлар кўрсатиш ҳуқуқи учун йиғимни тўлашнинг сўнгги куни;\nЯСТни тўлашнинг сўнгги куни (ҳар чоракда ҳисоб-китобни тақдим этадиган ва солиқни тўлайдиган микрофирмалар ва кичик корхоналар бундан мустасно);\nмеҳнатда шикастланиш ёки касб касалликлари оқибатида тайинланган пенсиялар тўлови бўйича харажатларни қоплаш учун маблағларни тўлашнинг сўнгги куни;\nдекабрь ойи учун:\nбир йил учун солиқнинг суммаси 200 БҲМдан ортиқни ташкил этадиган юридик шахслар, шунингдек солиқнинг суммаси 200 БҲМдан камни ташкил этадиган юридик шахслар ҳамда микрофирмалар ва кичик корхоналар томонидан – 2019 йилнинг IV чораги учун сув ресурсларидан фойдаланганлик учун солиқ бўйича жорий тўловларни тўлашнинг сўнгги куни.\nЯгона ер солиғини тўлашга ўтмаган қишлоқ хўжалиги корхоналари, республикамизда фаолиятни доимий муассаса орқали амалга ошираётган Ўзбекистон норезидентлари, шунингдек юридик шахс ташкил этган ва этмаган ҳолда деҳқон хўжаликлари ушбу солиқ бўйича жорий тўловларни тўламайдилар.\nТўлиқ рўйхат ва топшириш муддатлари – Бухгалтер тақвимига қаранг.\n2. Активлар ва мажбуриятларни инвентарлашдан ўтказиш\nЙиллик молиявий ҳисобот тузишдан олдин инвентарлашни ўтказиш мажбурий. Аниқланган ортиқлиги ёки камлиги асосида сизда солиқ солинадиган бошқа даромадлар, шунингдек корхонангиз фойдаси ёки зарарига таъсир кўрсатадиган чегирилмайдиган харажатлар пайдо бўлиши мумкин.\nМавзуга доир долзарб материаллар:\nИнвентарлашни барча қоидаларига кўра ўтказишга қандай тайёргарлик кўрилади;\nҚадамма-қадам йўриқнома: инвентарлаш қандай ўтказилади.\n3. Контрагентлар ва ДСИ билан ҳисоб-китобларни солиштириб олиш\nДекабрь ойи охигига қадар контрагентлар билан солиштиришни амалга ошириш ва солиштириш далолатномасида аниқланган тафовутларни, шунингдек тарафларнинг дебиторлик ёки кредиторлик қарзини акс эттиришни тавсия қиламиз. Тарафлардан қайси бири ҳужжатни биринчи шакллантириши қонун ҳужжатларида белгиланмаган. Далолатнома икки нусхада тузилади. Уни ташкилот раҳбари ва бош бухгалтери имзолайди.\nСолиқлар ва бошқа мажбурий тўловлар бўйича солиштиришни олиш учун my.soliq даги “Солиштириш далолатномаси ва ШК” хизматидан фойдаланинг.\n4. Ҳисоб сиёсатини қайта кўриб чиқиш\nЭслатиб ўтамиз, ҳисоб сиёсатини шакллантириш бўйича мажбурият бош бухгалтер зиммасида, бироқ уни ташкилот раҳбари имзолаши керак. Барча ўзгартиришлар декабрь ойида – кейинги молия йили бошлангунга қадар тайёрланиши, келишилиши ва тасдиқланиши керак.\n5. Солиқ ҳисоби сиёсати тузиш ҳақида ўйлаш\nЯнги таҳрирдаги Солиқ кодекси ҳар бир корхонада нафақат одатдаги ҳисоб сиёсати, балки алоҳида солиқ ҳисоби сиёсати ҳам бўлишини назарда тутади. Уни тузиш ва ҳисобни юритиш бўйича бухгалтерлик дастурига киритиш лозим.\n6. Контрагентлар билан тузилган шартномаларнинг амал қилиш муддатларини, ТИФ контрактлари ёпилишини текшириш\nҚоидага кўра, контрагентлар билан тузилган шартномаларнинг аксарияти “31 декабрь” санаси билан тугайди. Шу боис уларни ижро этилганлиги ва (ёки) узайтирилганлиги борасида текширинг.\n7. Декабрь ойи учун иш ҳақи, январь ойи таътил пуллари ва дивидендларни тўлаш\nАгар ташкилот уставида дивидендлар тўлаш ҳар чоракда амалга оширилади, деб ёзилган бўлса, иштирокчилар ўртасида 9 ой ва ўтган йиллар учун фойдани декабрь ойида тақсимлаган маъқул. Сабаби янги Солиқ кодексига асосан дивиденд солиғи бўйича ҳисоб-китоб услубияти ва ставкалар келаси йилдан ўзгаради.\nЙил охирига қадар компания ходимлари билан ҳисоб-китоб қилган маъқул. Янги йил байрами олдидан ҳамма иш ҳақига, январь ойида таътилга чиқадиганлар эса яна таътил пулларига қувонади.\n8. Таътиллар жадвалини тузиш\nУнча катта бўлмаган компанияларда бухгалтер кадрлар ходими ишини бирга олиб боради. Шу боис календарь йили бошлангунга қадар келаси йил учун таътиллар жадвалини тасдиқлашни унутмаслик керак.\nКўпроқ таътил пули олиш ёки кўпроқ кун дам олиш учун бизнинг тавсияларимиздан фойдаланинг:\nТаътилларнинг энг яхши графиги: қандай қилиб кўпроқ таътил пули олиш ва узоқроқ дам олиш мумкин.\n9. Штат жадвалини тасдиқлаш\nАгар янги лавозимлар пайдо бўлган ёки маошлар ўзгарган бўлса, штат жадвалини ўзгартириш лозим.\nМаошларни оширган ҳолда меҳнат шартномаларига қўшимча келишувларни расмийлаштиришни унутманг.\n10. Иш ҳақи ва унга устамалар ҳисоблаш бўйича локал ҳужжатларга ўзгартиришлар киритиш\n03.12.2019 йилдаги ЎРҚ-586-сон Қонун билан киритилган ўзгартиришларни инобатга олган ҳолда устамалар ҳисоблаш бўйича локал ҳужжатлар ва илгари ЭКИҲда белгиланган иш ҳақига коэффициентларни қайта кўриб чиқиш зарур.


ЎзА - Пойтахтимиздаги 750 мингдан зиёд оиланинг аҳволи нима мақсадда ўрганилди?\n08.01.2018 11:28 Чоп этиш версияси\nПойтахтимиздаги 750 мингдан зиёд оиланинг аҳволи нима мақсадда ўрганилди?\nЙиғилишда ўтган даврда беш юздан ортиқ маҳалла фуқаролар йиғинида жамоатчилик асосида фаолият юритадиган фуқаролар йиғини раисининг ўринбосарлари – ёшлар масалалари ҳамда кексалар ва фахрийлар ишлари бўйича маслаҳатчилар лавозимга тайинлангани қайд этилди. Маҳалла ва оилаларда ижтимоий-маънавий муҳитни ўрганиш ва аниқланган муаммоларни ҳал этиш мақсадида 754 минг 292 оила ўрганилди. Ўрганиш давомида 16 минг 470 фуқарога тиббий ёрдам кўрсатилиб, 2 минг 249 нафар фуқаро иш билан таъминланди, 936 оилада турли тушунмовчиликларнинг олди олинди. 526 оилага моддий ёрдам кўрсатилди, 634 нафар ёшлар ўқишга жалб этилди, эрта никоҳ ҳолатларига барҳам берилди.\nФуқаролар йиғинларининг Яраштириш комиссияси саъй-ҳаракати билан 35 мингдан зиёд оилалардаги ажралишнинг олди олинди. Кам таъминланган, ижтимоий ҳимояга муҳтож, боқувчисини йўқотган оилаларни қўллаб-қувватлаш, соғлиғини тиклаш ва якка-ёлғиз қариялар, ногиронлар ҳамда табиий офатдан жабр кўрган 550 нафар фуқаро учун жами 220 миллион сўмлик моддий ёрдам кўрсатилди.\n88 фуқаролар йиғинлари замонавий мебель жиҳозлари ва компьютер жамланмаси билан таъминланди. 12 маҳалла фуқаролар йиғини бинолари таъмирланди ва реконструкция қилинди, Бектемир туманидаги “Миришкор”, Миробод туманидаги “Темирйўлчи” маҳалла фуқаролар йиғини учун янги бинолар қурилди. Шунингдек, ҳомийлар томонидан 31 намунавий лойиҳа асосида замонавий ва хавфсиз болалар майдончалари ҳамда 54 "Гўзалик салони" қурилиб, фойдаланишга топширилди.


“Нью Йорк шаҳрида Эроннинг “Таъзия” номли мусиқали спектакли премьераси бўлди.\nНью Йорк шаҳридаги театр томошабинлари ўтган ҳафтада Эрондан ташқарида, аниқроқ айтганда Америка саҳнасида намойиш этилган форс тилидаги “Таъзия” номли мусиқали спектаклни биринчи маротаба томоша қилишди. “Таъзия” спектакли мусиқали парчалар тўпламидан иборат бўлиб, унда пайғамбар Муҳаммад саллаллоҳу алайҳи васаллам вафотидан кейин 680 йилдаги воқеалар акс этган.\nДамашқ ҳалифаси Язд ва пайғамбар Муҳаммад саллаллоҳу алайҳи васалламнинг набираси Имом Хуссайн ўртасида келиб чиққан можаро охир-оқибат Бағдод яқинидаги Карбало учун бўлган жангда Хуссайннинг ўлдирилиши ва хозирги Эрон худудида шиа мазҳабининг пайдо бўлиши билан тугайди. Эронлик болалар “Таъзия” эпик асарини яхши биладилар. У болалар орасида жуда машҳур.\nБраун университети антропологи профессор Виллиам Бийман “Таъзия” асари Шиа мазҳабига эътиқод қилувчилар учун фундаментал ҳикоя эканини айтди.\n“Хуссайн ҳақидаги ҳикоя, масалан Насронийларнинг Исо пайғамбар вафот этиши ва қайтадан тирилиши ҳақидаги ҳикоя каби муҳим аҳамиятга эга. “Таъзия” ўта муҳим қадрият ҳисобланади ва у Эрондаги ҳар бир соҳада тарғиб этилади. У сиёсий, аҳлоқий ва диний ҳаётда муҳим пойдеворга айланган”,-деди.\nФестивал ташкилотчилари, 11 сентябр воқеаларидан кейин айрим кишилар орасида Исломга қарши кайфиятлар пайдо бўла бошлаганига жавобан кўрилаётган чораларнинг бир қисми сифатида “Таъзия” труппаси АҚШга таклиф этилганини маълум қилдилар.\nПетер Челковский Нью Йорк шаҳридаги Яқин Шарқ тадқиқотлари институтида профессор бўлиб ишлайди. У “Таъзия” асари бўйича нафақат ғарб, балки докторлик диссертациясини ёқлаган Теҳрон Университетининг етакчи олим ҳисобланади. Унинг айтишича, энг гуллаб яшнаган пайтда “Таъзия”нинг драматик кўринишдаги юзлаб ҳикоялари мавжуд бўлиб, унинг асрлар давомида саҳналаштирилмаган қўлёзмалари Ватикан архивида ҳам борлигини айтди.\nЧелковский Эронда “Таъзия” спектаклида юзлаб актёрлар қатнашса, Нью Йоркдаги Линколн марказида намойиш этилган спектаклда 18 киши қатнашганини, уларнинг асосий қисми профессионал актёрлардан иборат эмаслигини айтди.\nПетер Челковский сўзида давом этиб: “Уларнинг ҳар бири ўз касбига эга. Линколн марказидаги спектаклни ижро этганлар орасида бир нафар тиш доктори бор. Бошқа бири эса завод эгаси. Ушбу актёрлар ҳаётнинг турли соҳаларида фаолият олиб борадилар. Бу уларнинг садоқати. Машқ қилганлари учун улар профессионаллар”,-деди.\n“Таъзия” спектаклини саҳнада намойиш этиш учун дастлаб 28 киши келиши белгиланган эди. Аммо АҚШ консуллиги расмийлари 10 кишига жумладан уч қисмдан иборат “Таъзия” спектаклининг иккинчи қисм қаҳрамони Муҳаммад Баракатипурга ҳам виза беришни рад этдилар. Ўз навбатида бу спектаклнинг иккинчи қисмини бошқаси билан алмаштиришни ҳамда актёрлар сонини 12тадан 9тага камайтиришни тақозо этди. Шунга қарамай спектаклнинг асосий мазмунига путур етгани йўқ.\nБраун университети антропологи профессор Виллиам Бийманнинг айтишича, Эронда “Таъзия” спектаклида қатнашиш ва уни молия билан таъминлаш ҳайрия иши ҳисобланар экан. Актёрлар, уларнинг либослари ва спектакл пайтида томошабинларга тарқатиладиган овқатлар ҳам жамоатчилик маблағи ҳисобидан қопланади.\nНью Йоркдаги Линколн марказида намойиш этилган спектакл пайтида томошабинларга овқат тарқатилмади. “Таъзия” спектаклини кўриш учун келганларнинг кўпи чипта учун 55 доллардан пул тўладилар. “Таъзия” спектакли Нью Йорк шаҳрида 21 июлгача намойиш этилади.


«Зар оқувчи дарё» ҳақида нималарни биламиз? - zarnews.uz\n«Зар оқувчи дарё» ҳақида нималарни биламиз?\nЗарафшон водийси ўзининг жўғрофий жойлашуви ҳамда қулай табиий шароитларига кўра энг сўлим ва қадимдан маданий ҳаёт тараққий этган ҳудудлардан бири ҳисобланади.\nҲудуддан Зарафшон дарёсининг оқиб ўтиши эса воҳанинг янада хушманзара ва обод бўлишида муҳим аҳамият касб этди. Мазкур дарё ўзининг жуда қадимий ва қизиқарли тарихига эга.\nУнинг узунлиги 800 километрга яқин бўлиб, Помир-Олой тоғ тизмасидаги Зарафшон музликларидан бошланади. Номи эса ўтмишда хилма-хил аталган. Дарёнинг бошланғич қисми тор ва чуқур даралар орқали оқиб ўтиб, «Кўҳистон», яъни «Тоғлар ватани» деб ном олган баланд тепаликлар ён бағридаги катта ирмоқлар — Фандарё, Қўштутдарё ва Маржондарёлар сувини ўзига қўшиб олади. Дарёнинг сатҳи йил давомида кескин ўзгариб туради, ёз ойларида кўпайиб, куз ва қиш фаслларида камаяди.\nҚадимий юнон манбаларида Зарафшон «Политмент» деб аталган. Бу сўз юксак, қадрли, мартабали деган маънони англатади. Яна бири суғдийча номи «Намик», яъни «аҳамиятли, ҳурматли» деган маънони изоҳлаган бўлса, қадим Хитой манбаларида «На-ми» дея аталгани маълумдир. Шунингдек, у айрим манбаларда Суғд дарёси дея қайд этилган.\nРоссиялик таниқли олим В.Лившитс таъбирича, у аксарият манбаларда суғдча «Намич» — шавкатли, аҳамиятли тушунчаси билан изоҳланади.\nУнинг ҳозирги номи «Зар», яъни олтин, «афшон» — оқувчи, тарқатувчи деган маънони англатади. Дарёнинг бундай аталиши олтин билан боғлиқ бўлмай, у оқиб ўтаётган ҳудуд учун сув олтинга тенг ҳаёт манбаи, деган ёндашувдан олингани ҳақиқатга яқин.\nМарказий Осиё тарихини ўрганган йирик олим С.Толстовнинг фикрича, бу дарёнинг номи ҳинд ва эрон халқларига мансуб бўлган, ҳозирда осетинларнинг аждодлари бўлмиш «алай» деб аталган скиф халқининг номи билан ҳам боғлиқ. Осетин тилида ҳозирга қадар «афшин», «афшон», яъни «тарқатувчи» деган сўз сақланиб қолган.\nТарихдан маълумки, ВИИИ асрда афшинларнинг шоҳи Дивоштич Зарафшоннинг юқори қисмида ҳукмронлик қилган бўлиб, у бошчилигидаги суғдларнинг арабларга қарши жанг майдонлари бу воҳа ерларига тўғри келади. Шу боис Зарафшон номи узоқ ўтмишда кўчманчи ва ўтроқ халқлар ҳаётига бевосита боғлиқ бўлган.\nҚадимда одамлар Зарафшон дарёсига эътиқод қилиб, унга сиғинишган, бу дарёни ўзлари учун муқаддас билишган.\nСуғд давлатининг пойтахти бўлган қадимги Панжакентда олиб борилган археологик қазишма ишлари пайтида ҳар хил жилвадор расмлар ичида «Дарё худоси», яъни тўрт қўлли аёл расми топилганлиги манбаларда келтирилган. Қизиғи шундаки, Ҳиндистондаги Ганга дарёсининг ҳам худоси худди шундай тасвирланган экан. Чунки Ганга — ҳинд халқининг тириклиги, ҳаёт-мамоти ва жонтомири ҳисоблангани боис, қадим-қадимдан ҳиндлар бу дарёда инсон учун илоҳий куч бор, деб ҳисоблайди.\nЗарафшон дарёсининг гўзаллиги қадим ажамликларни доимо таажжубга солиб келган экан. Унинг атрофидаги гўзал водий VIII асрда бу ерларга бостириб келган арабларни ҳам лол қолдирган. Улар водийни «Оллоҳнинг боғи», «жаннатли жой» деб, уни Пайғамбаримиз Муҳаммад алайҳиссаломнинг кўм-кўк тўнига ўхшатганлар. Тарихчи Муҳаммад Наршахийнинг ёзишича, қадимги даврларда бу дарё Руди ва Мосаф номи билан ҳам юритилган.\nЗарафшоннинг юқори қисми Масчо, Самарқанддан қуйи қисми — Дарё, Бухорода — Руди-Зар, Зар, Шохруд, Шаҳрируд ва қуйи қисми Қоракўлдарё деб номланган. «Шохруд» атамасини «Шохариқ» ёки «Бош ариқ» қабилида ҳам талқин қилиш мумкин.\nЗарафшон қадимда ўзининг серсувлиги, ўзанини тез-тез ўзгартириб туриши билан аҳолини ваҳимага солиб келган. Шу туфайли одамларда бу қайсар дарёни бўйсундиришга куч-қувват ва имконият етмаган. Бундан ташқари, дарё бўйидаги қалин тўқайзорлар ва жангалзорлар ҳам ўта хавфли бўлиб, йўлбарслар, қоплон ва бўрилар кенг тарқалган ҳудуд эди. Асрлар оша одамлар Зарафшон дарёси атрофида деҳқончилик қилишган, боғ-роғлар, экинзорлар барпо этиб, яшай бошлаганлар. Ҳозирги вақтда Зарафшон дарёсидан ўнлаб каналларга сув олинади ва деҳқончилик учун асосий манба ҳисобланади.\nҚадимий дарё ҳозирги кунда ҳам муҳим ўринга эга бўлиб, унинг сувидан мамлакатимизнинг Қашқадарё, Самарқанд, Навоий ва Бухоро вилоятлари ҳамда Тожикистон республикасининг бир қисми баҳраманд бўлмоқда. Зарафшон дарёси аҳолининг сувга бўлган эҳтиёжини таъминлаш билан бир қаторда, мамлакатнинг қишлоқ хўжалиги ва саноат соҳалари учун ҳам зарурдир.\nНавоий вилояти тарихи ва маданияти давлат музейи директори.\nТеглар: Зарафшон дарёси


Тожикистонда Ўзбекистон томонидан бунёд этилган мактаб фойдаланишга топширилди – Telegraph\nЎзбекистон ва Тожикистон давлатларини қўшничиликнинг кўп асрлик анъаналари бирлаштириб туради. Бу эса икки давлат ўртасидаги муносабатлар учун мустаҳкам замин бўлиб хизмат қилади.\nСўнгги йилларда икки давлат ўртасидаги муносабатларнинг мутлақо янгича сифати намоён бўлаётгани ҳеч кимга сир эмас. Ҳамкорликнинг янги саҳифаси икки давлат халқлари манфаатлари йўлидаги янги марраларни кўзламоқда.\nЯнги саҳифа икки давлат ўртасидаги барча соҳалар сингари гуманитар соҳани, хусусан таълим йўналишини ҳам қамраб олган.\nТожикистон Республикасининг Сўғд вилоятида Ўзбекистон маблағлари ҳисобига бунёд этилган янги таълим маскани бунинг ёрқин далилидир. 630 ўринга мўлжалланган умумтаълим мактаби Ўзбекистон Республикаси Президентининг 2018-2019 йилларда Ўзбекистон ва Тожикистон ўртасидаги кўп қиррали ҳамкорликни янада кенгайтириш бўйича келишувларни амалга ошириш бўйича ишлаб чиқилган "Йўл харитаси"га мувофиқ бунёд этилган.\nМактабнинг тантанали очилиш маросимида Ўзбекистон халқ таълими вазири Шерзод Шерматов бошчилигидаги мамлакатимиз делегацияси иштирок этди.\nБу каби мактабларнинг ташкил этилиши эртамиз эгалари бўлган ёшларнинг маънан ва жисмонан соғлом, билимли бўлиб вояга етишида катта замин яратибгина қолмай, икки томонлама алоқаларда очилган янги саҳифаларни янада ёрқин ва тарихий лаҳзалар билан тўлдиради.


Тунислик ўзбек:'Ҳодиса барчани даҳшатга солди' - BBC O'zbek\nТунислик ўзбек:'Ҳодиса барчани даҳшатга солди'\nImage caption Ҳужум тунисликларни ғазабга солган\nТунис Ички ишлар вазирига кўра, Сус дам олиш масканида 38 инсоннинг умрига зомин бўлган ҳодиса ортидан қатор гумондорлар қўлга олинган.\nЖума куни Сус оромгоҳида амалга оширилган қуролли ҳужумда нобуд бўлганлар аксари, яъни 30 нафари британиялик сайёҳлардир.\nИчки ишлар вазири Муҳаммад Ғарсалий мамлакатдаги дам олиш масканларини муҳофаза қилиш учун 1000 нафар қўшин жойлаштирилишини айтган.\nОврўпо вазирлари ҳужум саҳнасига гулчамбарлар қўйишган.\n"Исломий Давлат" гуруҳи ҳужум масъулиятини зиммасига олиб чиққан.\nБиз сайёҳлик дам олиш маскани жойлашган ҳудудда яшовчи асли ўзбекистонлик Сурайё Белҳажга боғландик ва юз берган қонли ҳодиса Туниснинг ўзида қандай акс-садо бергани ҳақида сўрадик\nСурайё Белҳаж: Аксар тунисликлар янгиликларни кузатиб борганлари, кўплари интернетдан хабар олаётганлари боис мазкур фожеа борасида мен ҳам Фейсбук ва бошқа ижтимоий тармоқлар орқали билдим. Фейсбукда шундай мудхиш ҳодиса рўй бергани ҳақида ўқидим. Бошида талофотлар камроқ эди. Бироқ, ўқиганим ва радио эшитганим сари ўлдирилган сайёҳлар сони ортиб борганидан даҳшатга тушдим. Телевизордан ҳам буни террорчилик амали деб эълон қилишди. Шунда барчамиз - оила аъзоларим ва қўшниларим даҳшатга тушдик. Шок бўлдик. Биз бегуноҳ одамлар ўлдирилганидан афсусландик... Бу сайёҳларнинг гуноҳи нима эди? Улар иқтисодиётимизга дастак бериш учун келишганди. Айниқса, бир неча ой олдин пойтахтимиздаги Бардо миллий музейига уюштирилган террорчилик ҳужумида ўнлаб инсонлар ҳаётдан ўз юмганидан кейин ҳам сайёҳлар Тунисга сафар қилаётганларини шахсан мен қадрлайман. Ахир, бизнинг иқтисодий фаровонлигимиз шу сайёҳлик билан боғлиқ! Оиламиз Сус шахри жойлашган дам олиш ҳудуди, Маҳдия шаҳарчасида яшайди. Кўплаб маҳаллий аҳоли вакиллари ана шу сайёҳлик саноати ортидан кун кўришади.\nСавол: Ҳодиса ҳақида эшитган пайтингиз хаёлингиздан нималар ўтди?\nСурайё Белҳаж: Мени энг даҳшатга солгани, бундай амалиётни бемалол амалга ошириш мумкинлиги бўлди. Ҳужумчининг осонгина, ҳеч қандай тўсиқларсиз меҳмонхонага кириб борганидан ҳайратга тушдим. У оддий, ёш йигитларга ўхшаб кийинган бўлган. Яъни, соҳилда майка ва калта иштон кийган йигитлар мингта ахир! Кўринишда унинг бошқа хизматчилардан фарқи бўлмаган. Кейин бемалол соябон ғилофида яширган Калашников русумли қуроли билан сайёҳларни ўққа тута бошлаган. Бу соҳилда дам олаётган одамлар ва меҳмонхона ходимлари учун бениҳоя кутилмаган ҳодиса бўлган. Кўп тунисликлар бундан қаттиқ ларзага тушишди. Кўплар кўз ёш тўкишди. Энг қўрқинчлиси, гувоҳларнинг гапириб беришларича, ҳужумчи ўзини худди жин чалгандек, хаёли жойида эмасдек тутган.\nImage caption Ҳужумчи деб гумон қилинган йигитнинг сурати. У муҳандисликка ўқигани, ғарбона рақс ишқибози бўлгани айтилади\nСавол: Маҳаллий матбуотда ҳужум тафсилотлари қандай ёритилмоқда, қандай талқин қилинмоқда? Қандай фараз ёки фикрлар билдирилмоқда?\nСурайё Белҳаж: Ҳозир маълум бўлишича, кўп одамлар сайёҳларга ёрдам беришган. Меҳмонхона ходимлари сайёҳларни ўз таналари билан тўсишга уринишган. Уларни яширишга, хавфсиз жойга олиб чиқишга ҳаракат қилишган. Бошида шундай бўлган. Кейин фақат ғарбликларни нишонга олаётган ҳужумчи: "Қочинглар, менга йўл беринглар, аралашманглар", деб бақира бошлаган. Кейин улар инсоний қалқон қуришган. Яъни, ходимлар соҳилда саф тортиб туриб: "Аввал бизни от" деб уни нарига ўтишига йўл бермаганлар. Ҳужумчи эса: "Кетинглар, сизлар менга керак эмассизлар", деб хитоб қилган. Бироқ, маҳаллий хизматчилар маҳкам туришган. Охири жангари йигит ортга қайтишга мажбур бўлган. Яъни, у бошқа соҳилга ўта олмаган. Акс ҳолда, талофотлар сони ундан ҳам кўпроқ бўлиши мумкин эди. Меҳмонхонага қайтгач, ҳужумчига халақит бериш учун ходимлар уни ҳар хил нарсалар билан нишонга олишган. Кимдир уни тўхтатиш учун томдан туриб ғишт отган. Денгиз полицияси етиб келганида, баъзи хизматчилар: "Бизга қурол беринг, ўзимиз уни отиб ташлаймиз", деб айтишган. Тунисликларнинг ўзлари уни ўлдиришмоқчи бўлганлар. Шунинг учун, ҳодисадан сўнг минглаб одамлар кўчаларга чиқиб, жабр кўрган сайёҳларга ҳамдардлик билдиришгани ажабланарли эмас. Одамлар кўчага бутун оилалари, кичик болалари билан чиқишди ва ўз қаҳру ғазаблари, норозиликларини намойиш этишди. Терроризм - тунисликлар учун ақл бовар қилмайдиган тушунча.\nСавол: Бир неча йил олдин Араб баҳори айнан Тунисдан бошланганди. Ўшанда сиз ҳам бошқа тунисликлар каби янги ўзгаришлар келади, деб хурсанд бўлгансиз. Қандай қилиб, шунча демократик ўзгаришларни амалга оширган Тунисда исломий радикаллашув кучайиб бормоқда? Жамият қайси томонга силжишмоқда?\nСурайё Белҳаж: Назаримда, жамиятимиздаги аксарият ўзгаришларга ўта некбин қарайди. Яъни, уларнинг бунга ўхшаш мудҳиш ҳодиса бошқа ҳеч қачон рўй бермаслигига ишончлари комил. Албатта, инқилоб бўлганида ҳамма кўтаринки руҳда эди. Янги ҳаёт, янги демократик ўзгаришлар мана энди бошланади, деб ўйлашарди. Мен бу ерда исломий радикаллашув кучаяётганини кўрмаяпман. Буни кўпроқ ташқаридан сизиб кираётган таъсир натижаси, деб биламан. Ёшларнинг "онгларнинг ўғирлаш " жараёни айнан ташқаридан амалга ошириляпти. Ёш тунисликларнинг аксари ишсиз. ДОЙИШ ёки "Исломий Давлат"га ўхшаган гуруҳлар бундан фойдаланиб, уларга иш ва пул ваъда қилишмоқда. Бундай ҳодисалар ўта тез суръатда содир бўляпти. Руҳан заиф ва ё таъсирчан ёшларимиз бунга ишониб, кириб кетишяпти.\nСавол: Ўзингизнинг ҳам икки ёш ўсмир ўғилингиз бор. Вазият сиз учун қанчалар хавотирли?\nСурайё Белҳаж: Мен, албатта, қўрқаман. Икки ўғлим бор. Кўп одамлар каби мен ҳам фарзандларимнинг юриш-туришидан бохабар бўлиб туришга ҳаракат қиламан. Доим ким билан бўлишгани, дўстлари кимлигини суриштираман. Интернетда кимлар билан алоқада бўлишлари ҳақида сўрайман. Худо кўрсатмасин, болаларимнинг ёмон одамлар одамлар таъсирига тушиб қолишлари эҳтимолидан ташвишдаман. Маҳалламизда ҳам одамлар бир-бирларини қўллаб-қуватлаб, фарзандларни текшириб туриш керак деган гапларни айтишади. Чунки, бу жуда ҳам кенг тус олган. Мана, қаранг, ҳужумчи йигит ҳам муҳандисликка ўқиган, ўқимишли бўлган. Ғарб услубидаги рақсларни яхши кўрган. Лекин, уни ёллашга муваффақ бўлганлар қаерлардадир унга одам ўлдиришни ўргатишган. Чунки, ҳамма қурбонлар отиб ташланган. Яъни, бу одамларнинг ўтказаётган таъсир кучи ўткирки, буни фақат ўлат билан солиштириш мумкин.\nТунис ҳужумига алоқадорликда 4 киши ҳибсга олинди\nТунис президенти террорга қарши "шафқатсизларча" курашмоқчи\nТунисдаги музейга қуролли ҳужум, қурбонлар бор\nЛивия собиқ бош вазири Тунисдан экстрадиция қилинган\nПайғамбарнинг суратини чиқарган блоггерлар қамалган\nТунисда 'Араб инқилоби'дан кейинги илк эркин сайловларда мўътадил исломчилар ғолиб чиқишди\nТунис президенти сиртдан қамоқ жазосига ҳукм қилинди


Ўн минг қaдaм, рaҳбapлapнинг ибpaти, кунлик рaғбaт - Huquq.uz\nЎн минг қaдaм, рaҳбapлapнинг ибpaти, кунлик рaғбaт\n14:39 - 13.11.2020\nПРЕЗИДЕНТ ФАРМОНИДА ЯНА НИМАЛАР АКС ЭТГАН?\nЯпонияда 2008 йилда қабул қилинган «Метабо» қонуни ҳақида эшитганмисиз? Жуда ажабтовур қонун. Унга кўра 40 ёшдан 75 ёшгача бўлган японлар ҳар йили бир марта мажбурий тарзда бел айланасини ўлчатишади. Аёлларнинг бели 80, эркакларники 90 сантиметрдан ошса бу қонунга зид ҳисобланади ва тезда қонунбузарлар профилактик назоратга олиниб, рисоладагидек кўринишга қайтмагунча тинч қўйилмайди. Ходимининг қорин қўйиб, қомати бузилиб кетишига йўл қўйган компания раҳбарларининг эса, таъбир жоиз бўлса, шўри қурийди – бундай масъулиятсиз иш берувчи жуда катта миқдорда жарима тўлашга мажбур.\nҚ анчалар баҳсталаб бўлмасин, бу қонун нафақат аҳоли саломатлиги, балки ишлаб чиқариш самарадорлиги, меҳнат сифати ошишини таъминлаётганини японлар эътироф этишмоқда. Дунёда энг узоқ умр кўрувчилар ҳам японлар.\nЭнг кўп пиёда юрганга 1 миллион сўм мукофот!\nПрезидентимиз 2020 йилнинг 30 октябрида «Соғлом турмуш тарзини кенг татбиқ этиш ва оммавий спортни янада ривожлантириш чора-тадбирлари тўғрисида»ги фармонни имзолади. Унда инсон саломатлигини сақлаш, узоқ умр кўришни таъминлашга доир қатор янгиликлар акс этган.\nАҳолини кунлик юриш ва югуришга тарғиб этиш мақсадида «Соғлом турмуш тарзи» (www.1hls.uz) платформасининг яратилиши – ана шулардан бири. Жисмоний ҳаракат ва юришни тарғиб қилишга қаратилган мазкур платформа доирасида бир сутка давомида 10 минг ва ундан ортиқ қадам юрган 18 ва ундан юқори ёшдаги фуқаронинг электрон ҳамёнига 3 минг сўмдан ўтказиб берилади. Бу ҳали ҳаммаси эмас – ҳар ойда бир марта туман ва шаҳар бўйича энг кўп юрган шахс 500 минг сўм, республика бўйича энг кўп юрган шахс 1 млн. сўм пул билан рағбатлантирилади.\nБундай рағбат кўпчиликни қизиқтириб қўйгани рост. Ахир ҳам соғлиққа, ҳам чўнтакка фойда бўлса, давлатимизнинг ўзи қўллаб-қувватлаб турса, бундай имкониятни ким бой берарди? Шу боис кўпчиликни ўйлантирган саволларга тўхталамиз: хўш, платформа қачон ишга тушади ва ундан фойдаланиш учун рўйхатдан қандай ўтилади?\n– «Соғлом турмуш тарзи» платформасини яратишдан аввал чуқур ўрганиш талаб этилди, – дейди Жисмоний тарбия ва спорт вазирлигининг бошқарма бошлиғи Исомиддин Пўлатов. – 35-50 мутахассисдан иборат жамоамиз билан дунё тажрибасини ўргандик. Шу пайтгача мавжуд бўлган қадамни ҳисоблаш дастурларининг барчаси синаб кўрилди, камчиликлари тўғриланиб, шароитимизга мос жиҳатлар киритилди. Мақсадимиз – яратилган дастур одамлар учун ҳар жиҳатдан қулай ва турли нуқсонлардан холи бўлсин, тушунмовчиликларни келтириб чиқармасин.\nМазкур платформага www.1hls.uz сайти орқали рўйхатдан ўтиш мумкин. Бунинг учун фуқаро 18 ёшдан катта бўлиши лозим. Шунингдек, фуқаролардан ID ёки ИНН рақамларини киритиш талаб қилинади. Шахсини тасдиқловчи ҳужжат (паспорт) маълумотлари асосида рўйхатдан ўтиш тугалланади. Ким қаерга, нима мақсадда юраётганини GPS орқали кузатиш ҳам йўлга қўйилади. Чунки соғлом турмуш тарзини тарғиб қилар эканмиз, аввало ҳақиқатан ҳам бир кунда камида 10 минг қадам юришимиз керак.\nПлатформа ҳали ишга тушмади. Чунки шаффофлик, холислик бўлиши, турли камчиликлар бартараф этилиши учун бироз вақт керак. Бу ишлар 2021 йилнинг 1 мартига қадар якунланиши кўзда тутилмоқда.\nСоғлиқнинг баҳоси қанча?\n10 минг қадам юрган кишига бериладиган кунлик 3 минг сўм ким учундир арзимасдай туюлиши мумкин, аммо аҳоли сонига ҳисобланганда бу рақам катта суммага айланади. Масалан, ўртача 100 минг одамга ҳисоблаганда кунига 300 миллион, бир ойда 9 миллиард сўм маблағ кетади. Бу оз пул эмас. У аҳоли саломатлиги учун зарарли маҳсулот ишлаб чиқарувчилардан йиғилади. Қолаверса, давлатимизнинг бу ташаббуси фуқароларнинг саломатлигини мустаҳкамлаш учун имкониятдир. Зеро, йўқотилган соғлиқни дунё хазинаси билан ҳам ортга қайтариб бўлмаслигини барчамиз яхши биламиз.\nРаҳбарлар ибрат кўрсатади\nЮртимизда раҳбар деганда кўпчиликнинг кўз олдида қорин қўйган киши гавдаланиши бор гап. Давлат органлари ва ташкилотларида ишловчи ходимларнинг фаолияти ҳам компьютер қаршисида кечади ҳамда ташқи кўринишида бунинг оқибати яққол кўзга ташланади. Бундай кишиларга ҳам осон эмас, озиш, саломатлигини мустаҳкамлаш учун спорт залига қатнашга доим ҳам вақт топилавермайди. Фармонда мазкур масала ҳам эътибордан четда қолмаган. Яъни 2021 йил 1 январдан бошлаб давлат органлари ва ташкилотларида соғлом турмуш тарзи ва оммавий спортни ривожлантириш мақсадида ҳар бир ходимга «Спорт тарғиботчиси» қўшимча вазифаси юклаш ва унинг иш ҳақига 20 фоиз устама белгилаш йўлга қўйилади. Иш вақтидан сўнг ҳафтада камида бир марта раҳбар ва барча ходимлар жисмоний тарбия ва спорт машғулотлари (югуриш, стритбол, футбол, бадминтон, волейбол, баскетбол, стол тенниси, сузиш ва б.) билан шуғулланиши таъминланади.\nҲар шанба куни соат 14:00 дан сўнг ходимлар ва уларнинг оила аъзолари ўртасида оммавий мусобақалар ташкил этилади. Биринчи раҳбарлар шахсий намуна кўрсатиб ўзларининг антропометрик кўрсаткичларини (семизлигини камайтириш, саломатлигини мустаҳкамлаш) яхшилаш орқали ходимларнинг антропометрик кўрсаткичларини яхшилаш чораларини кўради.\nФармон билан танишган киши шунга амин бўладики, соғломлаштириш тадбирларидан ҳеч ким четда қолмайди. Жумладан, ҳар бир туман ва шаҳарда «Соғлом турмуш тарзи ривожланган маҳалла» танлови ташкил этилади. Ҳар чоракда бир марта ўтказиладиган танловда асосий эътибор маҳалла аҳлининг доимий равишда жисмоний тарбия машғулотларига жалб этилиши, соғлом турмуш тарзига риоя қилишига қаратилади. Шунингдек, маҳаллада спорт инфратузилмаси борлиги, ўтказилган мусобақалар сони, аҳолининг касалланиш даражаси пасайиб бориши ҳам эътиборга олинади. Танловда биринчи ўринни эгаллаган маҳаллага 10 миллион сўм, иккинчи ўрин учун 5 миллион сўм ва учинчи ўринга 3 миллион сўм пул мукофоти берилади.


"Сув йўқ экан. Ҳа майли" – Оқ уйда нутқ сўзлаётган Трамп сув қидириб қолди - 16.11.2017, Sputnik Ўзбекистон\nАҚШ президенти билан содир бўлган навбатдаги кулгили воқеа ижтимоий тармоқларда кенг муҳокамаларга сабаб бўлди 16.11.2017, Sputnik Ўзбекистон\n© REUTERS / JOSHUA ROBERTSПрезидент США Дональд Трамп открывает бутылку с водой\nАҚШ президенти билан содир бўлган навбатдаги кулгили воқеа ижтимоий тармоқларда кенг муҳокамаларга сабаб бўлди\nТОШКЕНТ, 16 ноя — Sputnik. Интернетда АҚШ президенти Оқ уйда сув ичиш учун бир неча бор маърузасини тўхтатгани ҳақидаги видео оммалашиб бормоқда, деб ёзади CBS News.\nВоқеа Америка раҳбарининг Осиё мамлакатлари бўйлаб сафарига бағишланган брифинг чоғида юз берди. Президент маъруза қилаётиб сув ичгиси келди ва минбар остидан сув тўлдирилган идишни қидирди.\n"Сув йўқ экан. Ҳа, майли", — деди Трамп сувли идишни тополмагач.\nЖурналистлар унга сув бу тарафда турганлигини айтишганидан сўнг у нутқ сўзлашдан тўхтаб сув ичишга киришди.\nМазкур ҳолат акс этган лавҳа ижтимоий тармоқларда кенг муҳокамаларга сабаб бўлди. Боиси, илгарироқ Трамп республикачи сенатор Марко Рубиони 2013 йилда телечиқиш чоғида сув ичиш учун чалғиганини кескин танқид қилганди.\n"Янаги сафар Марко Рубио сувни идишдан эмас, стаканда ичиши керак, салбий кўриниш камроқ бўлади", — деб ёзганди ўшанда давлат раҳбари.\nРубио ҳам узоқ кутмади ва АҚШ раҳбарининг ҳаракатига жавоб қайтарди.\n"Афтидан, бу ишни қандай бажаришни ўрганиш керак. Бир ҳаракатда ва камерага қараган ҳолда сув ичиш керак экан. Биринчи бор чиқиши учун ёмонмас", — деб ёзди сенатор Twitter саҳифасида.


Видео, 09 июн 2019\n29 январ 2020, Тошкент вақти: 15:39\nякшанба 9 июн 2019\nНазарбоевсиз сайлов: Тоқаев ғалабага яқинлашди. Ўнлаб намойишчи қўлга олинди\nҚозоғистонда қарийб 30 йилда илк бор Нурсултон Назарбоевнинг номзоди қўйилмаган президент сайлови бўлиб ўтмоқда. 7 номзод президентлик учун курашмоқда. Булардан бири - Тоқаев номзодини Назарбоев раҳбари бўлган партия илгари сурди.\nЎзбекистонда яна бир бозор ёниб кетди. Ёнғинни ўчиришга "шаҳарнинг барча ўтўчирув имконияти сафарбар этилди"\n9 июнь куни тонг соат 2:00 атрофида Марғилон шаҳридаги "Тиризи" бозорида кучли ёнғин содир бўлди. "Бозор ёниб кул бўлди" деб хабар қилди гувоҳлардан бири.\nИчан-Қалъани бошқа давлатда туриб кўрганмисиз?\nЭнди Ичан-Қалъа мажмуасини 3D кўзойнак орқали кўрса бўлади. Маданият вазирлиги томонидан амалга оширилган бу лойиҳа илк бор Москвадаги "Манежный" кўрсатма марказида намойиш этилди.\nҚозоғистондаги хусусий университетда ўқиётган ўзбекистонлик талабалар дипломи Ўзбекистонда тан олинадими?\nОзодликка мурожаат этган ўнглаб талабалар Қозоғистондаги хусусий университетда ўқиётгани, у ерга ҳужжат қабул қилишда ўзбекистонлик абитуриентларга ёлғон маълумот берилгани ва уларнинг оладиган дипломлари Ўзбекистонда қабул қилинмаслигини айтиб, ўзбек расмийларидан ёрдам сўрамоқда.


Ўзбекистонда коронавирусга чалинганлар сони бирдан 10тага ошди\n00:24 27.03.2020 (Янгиланган 10:08 27.03.2020)\nАйни вақтгача Ўзбекистонда коронавирус инфекцияси билан касалланганлар сони 10тага ошиб, 75 нафарни ташкил этмоқда\nТОШКЕНТ, 26 мар - Sputnik. Ўзбекистонда коронавирус инфекцияси билан беморланганлар сони 10тага ошиб, 75 нафарни ташкил этмоқда.\nСал олдин Ўзбекистонда коронавирус инфекциясини юқтириб олган беморларнинг 11 нафари шифокорлар эканлиги ҳақида хабар берган эдик.\nЭслатиб ўтамиз, Бутунжаҳон соғлиқни сақлаш ташкилоти 11 март куни янги турдаги COVID-19 коронавируси тарқалишини пандемия, деб эълон қилган эди. Хопкинс университети маълумотларига кўра, дунё бўйича коронавирусни юқтирганлик билан боғлиқ 500 мингта ҳолат қайд этилган, 22 мингдан зиёд киши вафот этган.


“Аҳли илмни ҳурмат қилишлик Аллоҳнинг розилигини топишлик бўлади” номли сарлавҳа остида Ўзбекистон Мусулмонлари идораси раиси, муфтий Усмонхон Алимов билан суҳбат эълон қилинди.\nПрезидентимиз Шавкат Мирзиёев 9 феврал куни Тошкент шаҳрида амалга оширилаётган ободонлаштириш ва бунёдкорлик ишлари билан танишиш ва халқ билан мулоқот қилиш жараёнида Шайхонтоҳур туманидаги «Сузук ота» мажмуасида олиб борилаётган қурилиш ишлари билан ҳам яқиндан танишди. Ҳудудни янада ободонлаштириш, зиёратчилар учун қулайликларни ошириш бўйича мутасаддиларга топшириқлар берди. Шунингдек, Чилонзор туманида барпо этилаётган масжидда ҳам бўлиб, ўзининг бир қатор таклиф ва тавсияларини билдирди. Мухбиримиз Сузук ота ҳақидаги маълумотлар ва бу масканнинг маънавий-маърифий аҳамияти, шайх Муҳаммад Содиқ Муҳаммад Юсуф номида барпо этилаётган масжид ва музей ҳақида Ўзбекистон Мусулмонлари идораси раиси, муфтий Усмонхон Алимов билан суҳбатда бўлди.\n— Бисмиллаҳир раҳмонир роҳим. Алҳамдулиллаҳи роббил аъламин. Ассалоту вассаламу ала расулиллоҳ. Аллоҳга шукрлар бўлсинки, бизнинг диёримизда жуда ҳам катта ислоҳотлар, янгиланишлар юз бермоқда. Бугунги тараққиётимизга бутун дунё ҳавас билан қараб турибди. Шу ўринда барча соҳалар каби муқаддас динимизга ҳам муҳтарам Президентимиз томонидан жуда катта эътибор қаратилаётганини алоҳида таъкидлашни истар эдим. Дин деганда нимани тушунамиз? Бу бамисли бизни тарбиялаб вояга етказган ота-боболаримиз юриб келган йўлдир. Улуғ боболаримизга ҳурмат, иззат, эътибор кўрсатишлик эса, шак-шубҳасиз улуғ иш. Дейлик, дунёда эътироф этиладиган олти муҳаддис сафида имом Бухорий ва имом Термизийлар борлиги бизда чексиз фахр ҳиссини уйғотади. Устозларга бўлган ҳурмат-эҳтиром имом Термизийнинг ҳаётида бошқаларга ўрнак бўларлик даражада бўлган. Манбаларда айтилишича, устози вафотидан кейин кўп азиятлар чекиб кўзлари кўрмас бўлиб қолган экан. Ёки шогирдига нисбатан устознинг меҳрибончилигини олайлик. Имом Бухорий ҳазратлари Имом Термизийга айтган эканларки, Сиз мендан олган манфаатдан кўра, мен Сиздан кўпроқ манфаат олдим. Буям катта бир эътироф бўлиб, шогирдни кўтаришдир. Ана шундай анъаналаримиз бор. Бундан ташқари, ўтган алломаларимиздан бири Қарши туманида таваллуд топган Абул-Муъийн Насафий ҳазратларидир. Бу зот катта хизматлар қилганлар. Бундан минг йил аввал Мовароуннаҳрда бошқа оқимлар томонидан имоми Аъзам мазҳабини, Мотуридия ақидасини сиқиб чиқариб, ўзга бир ақидани киритишга ҳаракат бўлган. Ана шунда Абул-Муъийн Насафий «Табсирот ал-адилла» деган китобини ёзиб, уларга кескин раддия берган ва Мотуридия ақидаси ҳамда имоми Аъзам мазҳабини сақлаб қолишга катта ҳисса қўшган. «Табсирот ал-адилла» дегани «далиллар тилга кирганда» деган маънони беради. Унда ҳаммасига далиллар билан жавоб берилган. Абул-Муъийн Насафий бобомизни хорижий мамлакатларда алломалар, ақида олимлари, калом илми мутахассислари Соҳиби Табсира деб атайдилар, бу жуда катта эътирофдир. Араб мамлакатлари ва бошқа диёрларда Абул-Муъийн Насафий тўғрисида кўп таърифларни айтишади. Улар улуғ бобомизнинг китобларини дарслик сифатида ўқишади ва улар биздаям ўқитилади.\nСузук отани бобомиз Амир Темур ҳазратлари ҳам юксак қадрлаганлар, Сузук ота қабрининг қибла томонида битта масжид қурдирганлар. Муҳтарам Президентимиз шу жойни келиб кўрганларида Тошкент шаҳрида халқимизнинг ҳам зиёрат, ҳам ибодат қиладиган бир манзилини қилайлик, дея эзгу ташаббус кўрсатдилар. Мисол учун, Тошкент вилоятида Зангиота зиёратгоҳини олайлик. У жойга зиёратга борганлар ҳам зиёрат, ҳам ибодат қилади, ҳам руҳан тетик, ҳам маънавияти бой бўлади.\n— Президентимиз Чилонзор туманида барпо этилаётган янги масжидда ҳам бўлиб, ушбу масканга шайх Муҳаммад Содиқ Муҳаммад Юсуф номини беришни таклиф қилди. Шу жараёнда Шайх Муҳаммад Содиқ Муҳаммад Юсуф нафақат юртимизда, балки бутун ислом оламида тан олинган олим эканлиги, ҳаётини муқаддас динимиз арконларини ўрганиш ва тарғиб этиш, халқимиз, ёшларимизни диний маърифат руҳида тарбиялашга бағишлаганлигини алоҳида таъкидлади. Шайх ҳазратлари ва у кишининг халқимизга қолдирган бебаҳо мероси ҳақида ҳам гапириб берсангиз.\nДавлатимиз раҳбари у кишининг ўғиллари Исмоил Муҳаммад Юсуфни чақиртириб, суҳбатлашдилар. Шайх Муҳаммад Содиқ Муҳаммад Юсуф ҳазратлари энг оғир даврларда Ўзбекистон халқи, унинг тинчлиги, одамларнинг диний соҳада тўғри йўлдан боришлари учун жуда катта хизмат қилганлиги, Маҳад (Имом Бухорий номидаги Ислом институти)да ўқитувчи, кейин ректор, Ўрта Осиё ва Қозоғистон мусулмонлари идорасида раис, муфтий бўлганини айтиб, бундай илм аҳли вакилларини ҳурмат қилишимиз зарурлигини алоҳида уқтирдилар. Аҳли илмни ҳурмат қилишлик Аллоҳнинг розилигини топишлик бўлади. Ҳазрат Пайғамбаримиз соллаллоҳу алайҳи васалламнинг битта ҳадисларида олим-у уламолар тўғрисида «Уламолар пайғамбарларнинг меросхўридирлар», дейилади. Демак, пайғамбарларнинг меросхўри бўлган уламони ҳурмат қилган пайғамбарни ҳурмат қилган бўлади. Пайғамбарни ҳурмат қилган Аллоҳнинг розилигини топади. Аллоҳ унга кўп йўлларни очиб беради. Президентимизнинг қилган бу ишлари нафақат Ўзбекистон халқи, балки бутун дунёга ёйилди. Чунки шайх Муҳаммад Содиқ ҳазратлари бутун ислом оламида машҳур ва манзур олим эди. У кишининг бу оламда ўз ўрни, мақоми, сўзи бор эди. Катта-катта анжуманларда сўзга чиқиб, ўз сўзини ўтказарди. Бизга ҳозир ҳам халқимиздан, бутун дунёдан эътирофлар ёғилаяпти. Давлатимиз раҳбарига ислом оламининг намояндалари, уламолар, олимлар чексиз миннатдорлик билдирмоқдалар.\nИнсон ўз халқини, ўз аждодларини чин ва самимий меҳр билан севса, ўз ватанига муҳаббати, садоқати беназир бўлсагина, шундай улуғ мартабаларга муносиб бўла олади. Бунинг учун унда жуда катта куч-ғайрат, шижоат бўлиши лозим. Муҳтарам Президентимизнинг амалга ошираётган кўплаб хайрли ишлари мисолида бунга амин бўлаяпмиз.\n2875 марта ўқилди\nДругие материалы в этой категории: « Шукрона: олимини эъзозлаган юрт – обод бўлур\tЭнг катта зулм – инсоннинг ўзига қилган зулмидир »


ҚУВВАТИ ГЎШТ КУЧИГА ТЕНГ ТАОМ\_\nШ.Қурбонова / 22.03.2017\nёхуд “илик узилди”да организмнинг витаминларга эҳтиёжини қандай қондириш мумкин? Баҳор келиб, кунлар илиди, табиат яшил “тўн” кия бошлади. Ана шу паллада танамизда нохуш ҳолатлар кузатилиши мумкин. Кўпчилик одамлар бу даврда тез чарчаш, иштаҳа йўқолиши, уйқучанлик, теридаги ўзгаришлар (тери р\nВИРУСЛИ ГЕПАТИТ ҲАҚИДА НИМАЛАРНИ БИЛАМИЗ?\nШоҳиста БОЗОРОВА / 11.03.2017\nСаломатлик Вирусли гепатит кенг тарқалган касалликлардан ҳисобланади. Бугунги кунда вилоятимизда ҳам ушбу касаллик билан оғриш ҳолатлари тез-тез учрамоқда. Хўш, унинг келиб чиқиш сабаблари нимада? Гепатитнинг бошланиш аломатлари ва юқиш йўллари қандай? Уй шароитида ҳам уни аниқласа бўладими? �\nБЕЗАРАР ВА САМАРАЛИ\nСожида АЛЛАЁРОВА / 06.03.2017\nТабиатнинг ўзи – табиб Заминимиз шифобахш ўсимликларга бой. Ҳали тиббиёт ривожланмаган даврларда ҳам бобо-момоларимиз юртимиз тупроғида униб-ўсган доривор гиёҳлардан кўплаб касалликларни даволаш, куч-қувватни ошириш, яра-чақани битиришда ва пардоз-андоз ашёси ўрнида фойдаланишган. Эътиборли\nТ.БОЙМИРЗАЕВ / 06.03.2017\nДўхтир огоҳлантиради Уни истеъмолга яроқли эканига ишонч ҳосил қилмасдан туриб қозонга солманг! Баҳор фаслида кунлар исиб, ёғингарчилик кўп бўлиши натижасида қир-адирларда, боғларда, кенг яйловларда, катта магистраль йўллар ёқаларида ва ариқ бўйларида турли хил замбуруғларнинг ўсиши кузатил�\nШ.БОЗОРОВА. / 02.03.2017\nТиббий кўрик Вилоятимиздаги кўп тармоқли марказий поликлиникаларда “Соғлом она ва бола йили” Давлат дастури доирасида “Ҳеч ким меҳр ва эътибордан четда қолмасин!” шиори остида чуқурлаштирилган тиббий кўрик ўтказилди.\nГИЁҲВАНДЛИК, ИЧКИЛИКБОЗЛИК – ЗАРАРЛИ ИЛЛАТ\nА.НОРОВ. / 01.03.2017\nТадбир Ичкиликбозлик, тамаки чекиш, гиёҳвандлик каби иллатлар жамият инқирозига сабаб бўладиган, инсонни жаҳолат жарига етаклайдиган хатарли омилдир. Шу боис юксак маънавият таъсирида улғаяётган ёшларимизни мазкур зарарли иллатлардан ҳимоялаш ҳар биримизнинг зиммамиздаги асосий вазифалард�\nН.ХЎЖАЕВ. / 01.03.2017\n2016 йил – Соғлом она ва бола йили Мамлакатимизда 1 мартдан 1 апрелга қадар ҳудудлардаги бирламчи тиббий-профилактика муассасаларида патронаж ойлиги эълон қилинди.\nТИББИЙ ВА ЭКОЛОГИК МАДАНИЯТНИ ЮКСАЛТИРИШДА ННТЛАРНИНГ ЎРНИ\nНосир ҲАЛИМОВ / 01.03.2017\nДавра суҳбати Қарши тиббиёт коллежида Ўзбекистон Экологик ҳаракати вилоят ҳудудий бўлинмаси ташаббуси билан “Минтақада тиббий ва экологик маданиятни шакллантиришда ННТларнинг ўрни ва роли” мавзусида давра суҳбати бўлиб ўтди.\n2016 йил шиори: “ДИАБЕТНИ ЕНГАМИЗ”\nШоҳиста БОЗОРОВА. / 01.03.2017\nБугун - Бутунжаҳон саломатлик куни Маълумки, 1948 йил 7 апрелда Жаҳон соғлиқни сақлаш ташкилотига асос солинган. Ўшандан буён шу сана Бутунжаҳон саломатлик куни сифатида эътироф этилади. Ҳар йили мазкур кунда Бутунжаҳон соғлиқни сақлаш ташкилоти томонидан маълум бир шиор остида кенг тадбирлар та�\nХуршида АБДУЛЛАЕВА / 01.03.2017\nТабиат дорихонаси Алоэ (сабур) – кўп йиллик ўсимлик бўлиб, қалин барглари серсув ва этли, поясида айлана шаклида жойлашган. Африка ва Арабистон яриморолида кенг тарқалган. 500 га яқин ўтсимон, бутасимон турлари учрайди.\nФАРМАЦЕВТИКАНИНГ ҲУҚУҚИЙ АСОСЛАРИ ВА ИСТИҚБОЛЛАРИ\nХ.АБДУЛЛАЕВА. / 27.02.2017\nСеминар Қарши шаҳрида Ўзбекистон Республикаси Олий Мажлис Қонунчилик палатаси Меҳнат ва ижтимоий масалалар қўмитаси ҳамда вилоят соғлиқни сақлаш бошқармаси ҳамкорлигида “Ўзбекистонда фармацевтика фаолиятининг ҳуқуқий асослари ва уни ривожлантириш истиқболлари” мавзусида семинар ташкил �\nХУРШИДА / 23.02.2017\nТабиат дорихонаси Сельдерей - соябонгулдошлар оиласига мансуб ўсимлик. Ер юзида унинг 20 га яқин тури тарқалган. Хушхўр кўкат сифатида унинг барглари, пояси ва илдизи ишлатилади.\nҚЎЗИҚОРИНДАН ЗАҲАРЛАНИШДАН ЭҲТИЁТ БЎЛИНГ\nШоҳиста БОЗОРОВА. / 23.02.2017\nЎқув-семинар Республика шошилинч тиббий ёрдам илмий маркази Қашқадарё филиалида “Қўзиқориндан ўткир заҳарланиш, унинг профилактикаси, диагностикаси ва даволаш турлари” мавзусида ўқув-семинар ўтказилди.\nҚАЛБЛАРГА ҚУВОНЧ УЛАШИБ\n23 апрель - "Соғлом авлод учун" халқаро хайрия жамғармаси ташкил топган кун Юрт келажагини бугун вояга етаётган авлод белгилайди. Бу ҳеч ким инкор этолмайдиган, ўз навбатида, табиат қонунларига ҳамоҳанг, тарих исбот қилган ҳақиқат. Шундай экан, мамлакатимиз эртаси учун қайғурганда аввало янги ав�\nХ.АБДУЛЛАЕВА. / 23.02.2017\nСоғлом турмуш тарзи Чироқчи туманида туман халқ таълими муассасалари фаолиятини методик таъминлаш ва ташкил этиш бўлими ҳамда Ўзбекистон таълим, фан ва маданият ходимлари касаба уюшмаси туман кенгаши ҳамкорлигида Саломатлик спартакиадаси ташкил этилди.\nТЎҒРИ ОВҚАТЛАНИШ — ҲАМ ДАВО, ҲАМ ШИФО\nШоҳиста БОЗОРОВА / 22.02.2017\nИлмий-амалий конференция Қарши давлат университетида "Соғлом овқатланиш ва унинг биологик, тиббий, экологик муаммолари" мавзусида илмий-амалий конференция бўлиб ўтди.\nМАЛАКАЛИ МУТАХАССИСЛАР САБОFИ\nШ.БОЗОРОВА / 22.02.2017\nТиббиёт Вилоят тери-таносил касалликлари диспансерида "Терининг сурункали касалликлари, диагностикаси ва даволаш турлари" мавзусида маҳорат дарси ўтказилди.\nЭНГ ЯҚИН КЎМАКЧИ\nБугун - Халқаро ҳамширалар куни “Саломатлик – туман бойлик” деб бежиз айтишмаган. Негаки ҳар биримиз ўз жисму жонимизда озгина ўзгариш сезсак, биринчи навбатда тиббиётчиларга, ҳамшираларга мурожаат этамиз. Албатта, улар ҳар қандай шароитда ҳам сизу бизнинг соғлигимиз ҳимояси йўлида доимо ҳоз�\nХУРШИДА / 21.02.2017\nТабиат дорихонаси Жағ-жағ (ачамбити) - карамдошлар оиласига кирувчи, бир йиллик ўсимлик. Пояси битта, баъзан бир нечта бўлиб, тик ўсади. Гуллари шингилга тўпланган. Меваси – қўзоқча шаклида.\nТабиат дорихонаси Зиғир - бўйи 150 сантиметргача борадиган бир йиллик ўсимлик. Пояси ингичка, барглари чўзиқ наштарсимон, гуллари поя учида рўвак ҳосил қилади. Меваси шарсимон майда кўсакча, одатда, унинг ичида ўн дона уруғ бўлади. Бу уруғлар тухумсимон шаклда, силлиқ, жигарранг тусда.


Ўзбекистон Президенти сайловининг дастлабки натижалари 5 декабрь куни соат 16:00 да эълон қилинади » Ўзбекистон янгиликлари – Zamin.uz\n5 декабрь куни соат 16:00 да ўтказиладиган брифингда Ўзбекистон Республикаси Президенти сайловининг дастлабки натижалари эълон қилинади. Бу ҳақда Ўзбекистон Марказий сайлов комиссияси раиси Мирзо-Улуғбек Абдусаломов 4 декабрь соат 22:00 да Ўзбекистон миллий матбуот марказида Ўзбекистон Республикаси Президенти сайловида овоз беришнинг боришига бағишланган брифинг чоғида маълум қилди. Унинг сўзлари МСК расмий сайтида келтирилди.\nУнинг таъкидлашича, Овоз бериш жараёни Ўзбекистон Республикаси Конституцияси, «Ўзбекистон Республикаси Президенти сайлови тўғрисида»ги ва «Фуқаролар сайлов ҳуқуқларининг кафолатлари тўғрисида»ги қонунлар билан мустаҳкамлаб қўйилган халқаро демократик нормалар ва принципларга риоя қилинган ҳолда очиқ ва ошкора ўтказилди.\n«Айни пайтда сайлов участкаларида ҳар бир номзодни ёқлаб берилган овозлар алоҳида-алоҳида санаб чиқилмоқда. Овозларни санаб чиқишда Президентликка номзодлар кўрсатган сиёсий партияларнинг 37 мингдан ортиқ кузатувчилари, халқаро кузатувчилар, оммавий ахборот воситалари вакиллари ҳам қатнашмоқда. Жойлардан сайлов мобайнида сайлов қонунчилиги бузилганлиги ҳақида ахборотлар келиб тушмади», — деди Мирзо-Улуғбек Абдусаломов.\n«Эртага, 5 декабрь куни соат 16:00 да ўтказиладиган брифингда Ўзбекистон Республикаси Президенти сайловининг дастлабки натижалари эълон қилинади», — деб сўзига якун ясади Марказий сайлов комиссияси раиси.\nТеглар: алоҳида кафолатлари ва воситалари вакиллари расмий


15.09.2019 18:07 0 1782\nЎзбекистон президенти Шавкат Мирзиёев Туркий тилли давлатлар ҳамкорлик кенгашининг (туркий кенгаш) 7-саммитида қатнашиш учун Боку шаҳрига боради. Бу ҳақда туркий кенгаш бош котибининг баёнотида айтилган.\n«Туркий кенгаш бош котиби сифатида мамнуният билан маълум қиламанки, Ўзбекистон 14 сентябрь куни Нахичеван битимини ратификация қилди», дейилади расмий баёнотда.\nҚайд этилишича, бу тарихий қарор битимнинг 10 йиллик юбилейига (2009 йил) тўғри келган. Кенгашнинг 7-саммити 15 октябрь куни Озарбайжон пойтахти Боку шаҳрида бўлиб ўтади.\nЎзбекистоннинг туркий кенгашга қўшилишга қарор қилгани ҳақидаги хабар 12 сентябрда чиқди. Шунинг учун Сенат шошилинч тарзда ялпи мажлис чақирди ва ушбу битимни ратификация қилди.\nЎзбекистон туркий кенгаш саммитида илк марта 2018 йил сентябрда иштирок этган. Қирғизистоннинг Чўлпон ота шаҳрида ўтган саммитда Шавкат Мирзиёев нутқ сўзлаган эди.


13 1 -модда. Парламентдаги кўпчилик ва парламентдаги мухолифат. Сиёсий партиялар фракцияларининг блокка бирлашиши\n14 1 -модда. Партия гуруҳларининг ҳуқуқлари\n14 2 -модда. Ўзбекистон Республикаси Олий Мажлиси Қонунчилик палатаси депутатининг вакили\nички ишлар органлари, давлат хавфсизлик хизмати ходимлари;\n(4-модда тўртинчи қисмининг тўртинчи хатбошиси Ўзбекистон Республикасининг 2019 йил 18 февралдаги ЎРҚ-522-сонли Қонуни таҳририда — Ўзбекистон Республикаси Олий Мажлиси палаталарининг Ахборотномаси, 2019 й., 2-сон, 47-модда)


Суғд тошқоли (Carabus sogdianus)\nЗарафшон т., Танҳоздарёнинг (Ҳисор т.) юқори оқими. Ўзбекистондан ташқарида: Тожикистон.\nТоғ водийларининг (д.с.б. 1500–2500 м) кенг япроқли, кўпинча заранг дарахтли ўрмонлари. Дарё ва сойлар бўйларида яшайди.\nКам топилмалар орқали маълум.\nКам ўрганилган. Йилда бир марта насл беради. Вояга етганлари апрель-майда ҳаракатчан бўлади. Йиртқич, асосан, моллюскалар билан озиқланади.\nДарахт ва буталарни кесиш орқали яшаш жойларини тугатиш, пичан тайёрлаш, чорвачиликда яйловдан меъёрдан ортиқча фойдаланиш, заҳарли кимёвий моддаларни кенг қўллаш.\nЯшаш жойлари, сони ва ҳаёт тарзини мукаммал ўрганиш, яшаш жойларида махсус муҳофаза тартибини ўрнатиш лозим.


Өзбекстан Республикасы Президентиниң 2019-жыл 5-февральдағы ПФ-5655-санлы Пәрманы ҳәмде «Өзбекстан Республикасында 2022-жылда халықты дизимге алыўды откериў консепциясы» тастыйықланды. – Shimbay hawazi\nӨзбекстан Республикасы Президентиниң 2019-жыл 5-февральдағы ПФ-5655-санлы Пәрманы ҳәмде «Өзбекстан Республикасында 2022-жылда халықты дизимге алыўды откериў консепциясы» тастыйықланды.\n02.06.2020 16:31:33 108\nХалықты дизимге алыў – бул мәмлекет халқының белгили бир ўақыттағы «фотосүўрет»ин алыў имканын бериўши улыўма мәмлекетлик дәрежесиндеги кең колемли илаж болып, халық ҳаққындағы исенимли хабар дереги есапланады.\nҲәр қандай мәмлекеттиң тарийхы – бул, биринши нәўбетте, онда жасайтуғын халықтың тарийхы, халқының саны ҳәм қурамы, оның экономикалық ҳәм социяллық характерлеринде оз аңлатпасын табады. Халық саны бойынша анық ҳәм жәмленген мағлыўматлар халықты дизимге алыў тийкарында алынады.\nХалықты дизимге алыў жуўмақларына қарап өтмиш ҳәм ҳәзирги дәўир ҳаққында ой-пикирлер жүритиў ҳәмде келешекти прогноз қылыў мүмкин болады.\nШЫМБАЙ РАЙОНЫ СТАТИСТИКА БӨЛИМИ\nҲаял-қызлар түрмысы итибарда!\nАртықша әўерегершиликтиң алдын алыў бойынша билип қойыў лазым


Тошкент ҳавоси энг ифлосланган шаҳарлар рейтингида нечанчи ўринда? — Sof.uz\nТошкент ҳавоси энг ифлосланган шаҳарлар рейтингида нечанчи ўринда?\n6.01 22:15 577 Ўзбекистон\nЎзбекистон пойтахти Тошкент шаҳри Жаҳон ҳаво сифати рейтингида дунёдаги энг ифлос ҳавога эга шаҳарлар рўйхатида 127-ўринни эгаллади. Бу ҳақда «World Air Quality» сайтида маълум қилинди.\nВеб-сайт маълумотларига кўра, 6 январь ҳолатида микродисперсли заррачаларнинг ПМ2.5 (одамнинг ўпкасида жойлашадиган қаттиқ моддалар) концентрацияси Тошкент ҳавосида ҳар бир кубометр учун 122 мкг ни ташкил этган.\nШунингдек, сайт Жаҳон соғлиқни сақлаш ташкилоти (ЖССТ) маълумотларини тақдим этади. Унга кўра ПМ2.5 нинг ўртача кунлик концентрацияси ҳар бир кубометр учун 25 мкг дан ошмаслиги лозим. Шунингдек, сайт кейинги бир ҳафта учун шаҳарда ҳаво сифати прогнозини ҳам эълон қиглан.\nМаълумот ўрнида, «Ўзгидромет» Тошкент шаҳридаги ҳавоси энг ифлосланган ҳудудларни аниқлаган. Унга кўра, пойтахтнинг Сергели, Яшнобод ва Мирзо Улуғбек туманларида юқори салбий кўрсаткич қад этилган.\nАввалроқ Шавкат Мирзиёев атроф-муҳитга хавфи юқори бўлган 240 та корхонага локал тозалаш иншоотларини ўрнатиш ҳақида топшириқ берганди.


Ҳаёт – эзгуликлар имконияти\nТириклик инсонга Аллоҳ таоло томонидан берилган буюк неъмат экан. Аммо ҳар ким шу неъмат имкониятни ҳар хил тушунар ва ундан турлича фойдаланар экан…\nКимдир ҳаётни яхши еб-ичиш, чиройли либосларда юриш, ҳар бир кунини хурсандчилик билан ўтказишга сарфлайди, ҳаёт мазмунини шу нарсаларда деб билади. Аммо, кимлардир ёшлигиданоқ илмга интилади, меҳнат қилиб ўз ҳаётини қийинчиликлар билан тузади, эзгу ишлар қилиб одамлар орасида яхши ном қолдиришни ўз умрининг мақсади сифатида англайди.\nБиз хотирламоқчи бўлган инсон Анвар қори домла Турсунов ҳам ҳаётда ўзидан эзгу ном қолдириб кетдилар. У кишининг олтмиш йиллик умри давомида халқимиз учун қилган хизматлари, одамларга етказган манфаатларининг ҳад –ҳисоби бўлмаса керак.\nМен неча йиллар давомида ёзган шеърларимни тўплаб, бир китоб қилдирмоқчи бўлдим. Ёзганларимнинг кўпи исломий руҳдаги халқ ривоятлари асосидаги шеърлар бўлганлигидан Анвар қори домлага кўрсатишни, у кишидан маслаҳат олишни тавсия қилдилар. Тўғриси, кўп ўйладим.. “У кишига рўбарў бўлиб, ктиобимни бир кўриб беринг десам ”, – десам қандай қабул қилар эканлар?! Рости, бу адабиёт оламининг ўткир билимдони, Навоийдек буюк даҳо асарларининг мҳир тарғиботчиси бўлган инсонга қандай рўбарў бўлиш менга анча қийин бўлди.\nХуллас, бир кун таваккал қилиб устоз шоир Мирза Кенжабекнинг тавсиялари билан “Минор” масжидига бордим.\nАнвар қори домла мени очиқ юз билан кутиб олдилар:\n– Келинг опа, сизнинг Навоий ҳазратларига атаб ёзган ғазалингиз менга жуда манзур бўлди. “Ҳидоят”даги шеърларингизни ўқиб ижодингиз, ижодкорлигингиздан хурсанд бўлганман. Тўпламингизни қолдириб кетинг, вақт топиб ўқийман. Сизга кейин телефон қиламиз.\nҚувончимнинг чеки йўқ эди. Улуарнинг қўнғироқларини кутдим, “келинг” деб ёрдамчилари чорлаган кун хотирамда ўчмас из бўлиб қолди. Домла, шеърлар ёзилган варақларни столга ёйиб қўйган ҳолда бирини ўқиб турардилар. Оппоқ яктак, оқ дўппида янаям нуроний кўринишда эдилар.\n– Опа бу еттинчи китобингиз экан-а? Шеърларингиз менга жуда манзур бўлди. Тезроқ чиқаринг китобни. Аёл-қизларимизга жуда фойдали, зикр ва ибрат китоби бўлибди. Оналар китоби бўлибди, – деб кўнглимни тоғдек кўтардилар.\n2018 йилнинг апрелида китобни олиб, аввало Анвар қори домлага илиндим. Чунки, “Сабр соҳили ”аталмиш бу китоб домланинг “Сўз боши” лари босилиб чиққан эди..\nКитобни қўлларига олиб чеҳралари янада очилиб кетди. Чиройли дуо қилдилар. Халқимиз ичида илмли аёлларимиз, шоираларимиз бундан-да кўпайсин, – дея менга омад тиладилар.\nМана қўлимда ўша “Сабр соҳили” китоби. У ҳозир китобхонлар қўлида, у ҳақида илиқ сўзлар эшитяпман.\nМинг афсус, уни қўллаб-қувватлаган, дунё юзини кўришига чорлаган инсон орамизда йўқ. Шунда ўйладим: Дарҳақиқат бу дунё ўткинчи дунё, синовлар олами.\nЯшашдан мақсад ҳалол яшаб, ҳалол ишлаб ўз ортимизда яхши ному, эзгуликлар, яхши фарзанду муносиб шогирдлар қолдириш экан. Инсон дунёдан жисман ўтса-да, унинг яхши амаллари умрининг давоми каби яшайверар экан. Марҳум домла Анвар қори Турсуновнинг ёрқин хотираси ҳам шундайлар қаторида йиллар оша яшайверишига ҳеч шубҳа йўқ. Домламизнинг охиратлари обод, руҳлари шод бўлсин! Амин!\nМазмунсиз умрга ачинар кимдир…\nКимдир сукут сақлаб ўтар дунёдан.\nЮз йил яшаб битта ниҳол ўстирмай\nКимдир яна умр сўрар Худодан.\nЎткинчи дунёда ҳар бир кунимиз\nҲаёт китобидан бирта саҳифа.\nЯхшилик қилайлик, чунки умримиз –\nНомимиз абадий қилгувчи – ўша!\nЮнусобод тумани ҳудуд отинойиси\n1275 марта ўқилди\nДругие материалы в этой категории: « Расулуллоҳ соллаллоҳу алайҳи васаллам тамаъ қилишдан паноҳ тилаганлар\tКасал қалбнинг давоси қандай? »